open-index/open-wikipedia-markdown huggingface dataset:
ഏകീകൃത സിവിൽകോഡ്

ഇന്ത്യയിലെ പ്രധാന മത-ജാതി വൈജാത്യങ്ങൾക്കനുസരിച്ച് ഓരോ വ്യക്തിക്കും പ്രത്യേകം-പ്രത്യേകം ബാധകമാകുന്ന രീതിയിൽ ഇപ്പോൾ നിലവിലുള്ള വ്യക്തി നിയമത്തെ നീക്കി എല്ലാ ഇന്ത്യക്കാർക്കും ഒരേ രീതിയിൽ ബാധകമാകുന്ന തരത്തിൽ ഒരു പൊതു വ്യക്തി നിയമ സംഹിത വേണം എന്ന ആവശ്യത്തിനേയും തർക്കത്തിനേയും കുറിക്കുന്ന പദമാണ് **ഏകീകൃത സിവിൽ കോഡ്**. ഇത് വ്യക്തികളുടെ വിവാഹം, വിവാഹമോചനം, പരമ്പരാഗത സ്വത്ത്, ദത്ത്, ജീവനാംശം എന്നീ വിഷയങ്ങളിൽ പൊതുവായ നിയമം കൊണ്ടുവരാൻ ഉദ്ദേശിച്ചിട്ടുള്ളതാണ്. ഇന്ത്യൻ ഭരണഘടയിലെ നിർദ്ദേശകതത്ത്വങ്ങളിലെ 44-ാം വകുപ്പനുസരിച്ച് ഇന്ത്യയിൽ ഏകീകൃത സിവിൽ നിയമം കൊണ്ടു വരേണ്ടുന്നത് ഭരണകൂടത്തിന്റെ കടമയായി കണക്കാക്കുന്നു.

സമകാലീന ഇന്ത്യയിൽ മത-ജാതി അധിഷ്ഠിത വർഗ്ഗീകരണവും വ്യക്തി നിയമവും നിലനിൽക്കുന്നതിനാൽ, ഒരു ഏകീകൃത സിവിൽ നിയമം അത്യാവശ്യമാണ് എന്ന് ഇതിനെ അനുകൂലിക്കുന്നവർ വാദിക്കുന്നു. എന്നാൽ സ്വത്തവകാശം നിയമാവകാശം മാത്രമാണെന്നിരിക്കേ ഇത്തരം നിയമത്തിന് പ്രസക്തിയില്ല എന്ന് എതിർവാദവുമുണ്ട്. മതവിശ്വാസപ്രകാരം ഒസ്യത്ത് എഴുതി വച്ചാൽ UCC കൊണ്ട് യാതൊരു പ്രയോജനവുമില്ല

## ഇതും കാണുക
* ഷാബാനു കേസ്
* ഗോവ സിവിൽ കോഡ്

## അവലംബങ്ങൾ

## സ്രോതസ്സുകൾ

*
*
*
*

വർഗ്ഗം:സിവിൽ കോഡുകൾ
വിഭംഗനം

ലഘുചിത്രം|വലത്ത്‌|ഒരു ചുവപ്പ് ലേസർ കിരണം ഒരു ചെറിയ ദ്വാരത്തിലൂടെ കടന്നതിനുശേഷം മറ്റൊരു പ്രതലത്തിലുണ്ടാക്കുന്ന വിഭഗന ശ്രേണി.
ഒരു തരംഗം അതിന്റെ പാതയിൽ ഉള്ള ഒരു തടസ്സത്തിലോ സ്ലിറ്റിലോ തട്ടുമ്പോൾ ഉണ്ടാകുന്ന പ്രതിഭാസങ്ങൾക്ക് പറയുന്ന പേരാണ് **വിഭംഗനം**(*Diffraction*).  ഹൈജൻസ് ഫ്രെനൽ നിയമം അനുസരിച്ച് തരംഗങ്ങൾക്കുണ്ടാവുന്ന വ്യതികരണത്തിനെയാണ് ക്ലാസിക്കൽ ഭൗതികത്തിൽ വിഭംഗനം എന്നുപറയുന്നത്. ലളിതമായി പറഞ്ഞാൽ എന്തെങ്കിലും തടസങ്ങളിൽ തട്ടി പ്രകാശം, വസ്തുവിന്റെ നിഴലിലേക്കു വീഴുന്നതിനെ യാണ് വിഭംഗനം അഥവാ diffraction എന്നു പറയുന്നത്.ഇതു വഴി പ്രകാശ തീവ്രതയിൽ വ്യതിയാനം കാണിക്കുന്ന ഒരു പാറ്റേൺ ഉണ്ടാക്കുന്നു.സമാന ആയതി ഉള്ള തരംഗങ്ങൾ തമ്മിൽ ഇന്റർഫെറൻസ് നടന്നു തീവ്രമായ(Bright) പാറ്റേണുകളും, വിപരീത ആയതി ഉള്ള തരംഗങ്ങൾ തമ്മിൽഇന്റർഫെറൻസ് നടന്നു ഇരുണ്ട പാറ്റേണുകളും രൂപം കൊള്ളുന്നു. പ്രകാശത്തിനു തരംഗ സ്വഭാവം കൂടി ഉണ്ടെന്നു തെളിയിക്കുന്ന ഒരു പ്രതിഭാസമണിത്. ഈ പാറ്റേണുകളാണ് മുകളിലെ  ചിത്രത്തിൽ കാണിച്ചിട്ടുള്ളത്.ഒരു തരംഗം അതിന്റെ തരംഗദൈർഘ്യത്തിന്റെ  അത്രയും വലിപ്പമുള്ള ഒരു തടസ്സവുമായി പ്രതിപ്രവർത്തിക്കുമ്പോൾ ഉണ്ടാകുന്ന പരിണതഫലങ്ങളാണ് ഇത്. പ്രകാശം വ്യത്യസ്തമായ അപവർ‍ത്തനസ്ഥിരാങ്കം ഉള്ള ഒരു മാധ്യമത്തിലൂടെ സഞ്ചരിക്കുമ്പോഴോ വ്യത്യസ്ത അക്വാസ്റ്റിക് ഇമ്പിഡൻസ് ഉള്ള ഒരു മാധ്യമത്തിലൂടെ ശബ്ദതരംഗങ്ങൾ  സഞ്ചരിക്കുമ്പോഴോ വിഭംഗനം അനുഭവപ്പെടുന്നു. ജലതരംഗങ്ങൾ, പ്രകാശം, വൈദ്യുതകാന്തിക തരംഗങ്ങൾ, എക്സ് തരംഗങ്ങൾ, റേഡിയോ തരംഗങ്ങൾ മുതലായ എല്ലാതരം തരംഗങ്ങൾക്കും വിഭംഗനം സംഭവിക്കാം.

ക്വാണ്ടം ഭൗതികത്തിലെ തത്ത്വങ്ങളനുസരിച്ച് എല്ലാ ഭൗതികവസ്തുക്കൾക്കും ആറ്റങ്ങളുടെ തലത്തിൽ തരംഗസ്വഭാവമുള്ളതുകൊണ്ട് അവയുടെ വിഭംഗനം പഠനവിധേയമാക്കാവുന്നതാണ്. 1660ൽ ഫ്രാൻസെസ്കോ മരിയ ഗ്രിമാൾഡി എന്ന ഇറ്റാമാൾഡി എന്ന ഇറ്റാലിയൻ  

വർഗ്ഗം:പ്രകാശം
വർഗ്ഗം:തരംഗം
വർഗ്ഗം:ക്ലാസിക്കൽ ഭൗതികം
വിളയഞ്ചാത്തനൂർ

പാലക്കാട് ജില്ലയിൽ തേങ്കറുശ്ശി പഞ്ചായത്തിലെ ഒരു ഗ്രാമമാണ് വിളയഞ്ചാത്തനൂർ.
തീത്തൂസ് പ്രഥമൻ മാർത്തോമ്മാ

മലങ്കര മാർത്തോമ്മാ സുറിയാനി സഭയുടെ പതിനഞ്ചാം മാർത്തോമ്മായാണ് **തീത്തൂസ് പ്രഥമൻ മെത്രാപ്പോലീത്താ**. (ജ: 1843 ഫെബ്രുവരി 18, പത്തനംതിട്ട- മ:1909 ഒക്ടോബർ 20) 
തീത്തോസ് ഒന്നാമൻ 
കോട്ടയം സെമിനാരിയിലും കോട്ടയം സി.എം.എസ് കോളജിലും മദ്രാസിലുമായി പഠനം പൂർത്തിയാക്കിയ അദ്ദേഹം മാർത്തോമ്മാ സഭയിൽ പട്ടക്കാരനായി. സഭയുടെ പതിനാലാമത് മെത്രാപ്പോലീത്തയായിരുന്ന തോമസ് മാർ അത്താനാസ്യോസ് മെത്രാപ്പോലീത്താ ദിവംഗതനായതിനെത്തുടർന്ന് 1894 ജനുവരി 18-ന് കോട്ടയം ചെറിയ പള്ളിയിൽ വച്ച് മലബാർ സ്വതന്ത്ര സുറിയാനി സഭയുടെ അധിപൻ യൗസേഫ് മാർ അത്താനാസ്യോസ് മെത്രാപ്പോലീത്താ തീത്തൂസ് പ്രഥമനെ മാർത്തോമ്മാ മെത്രാപ്പോലീത്തയായി അഭിഷേകം ചെയ്തു. 

## അവലംബം

വർഗ്ഗം:മെത്രാന്മാർ
വാക്കർ പ്രക്രിയ

എഥിലീനെ ഓക്സീകരിച്ച് അസറ്റാൽഡിഹൈഡ് നിർമ്മിക്കുന്ന പ്രക്രീയയാണ് വാക്കർപ്രക്രീയ അല്ലെങ്കിൽ ഹോച്ചെസ്റ്റ് വാക്കർ പ്രക്രീയ. എത്തിലീനെ ജലത്തിന്റെ സാന്നിദ്ധ്യത്തിൽ ഓക്സീകരിക്കുന്നു. ഇതിൽ ടെട്രാക്ലോറോപല്ലാഡേറ്റ് ഉത്പ്രേരകമായി ഉപയോഗിക്കുന്നു. വിവിധ ആൽക്കലൈനുകളിൽനിന്ന് ആൽഡിഹൈഡുകളും കീറ്റോണുകളും നിർമ്മിക്കാനായി ഈ അടിസ്ഥാന രാസപ്രവർത്തനം ഉപയോഗിക്കുന്നു. മൊൺസാന്റോ പ്രക്രീയയുടെ കൂടെ ഈ പ്രക്രീയയും ഉപയോഗിച്ച് അസറ്റിക് അമ്ലം ഉണ്ടാക്കുന്നു.  വാക്കർ കെമി എന്ന രാസകമ്പനിയുടെ പേരിൽനിന്നാണ് ഈ പ്രക്രീയക്ക് ഈ പേര് ലഭിച്ചത്. വ്യാവസായികമായി ഉപയോഗിക്കപ്പെട്ട  ഓർഗാനോമെറ്റാലിക്കും ഓർഗാനോപല്ലാഡിയവുമായ ആദ്യത്തെ രാസപ്രവർത്തനമാണ് ഇത്. വാക്കർപ്രക്രീയ ഹൈഡ്രോഫോർമിലേഷൻ എന്ന പ്രക്രീയയോട് വളരെയധികം സാമ്യമുള്ളതാണ്. വാക്കർപ്രക്രീയ ഒരു ഏകാത്മക ഉത്പ്രേരക രാസപ്രവർത്തനമാണ്.
## രാസപ്രവർത്തനത്തിന്റെ മെക്കാനിസം

## അവലംബങ്ങൾ

വർഗ്ഗം:ഓർഗാനിക ലോഹ രസതന്ത്രം
വർഗ്ഗം:പേരുള്ള രാസപ്രവർത്തനങ്ങൾ
വർഗ്ഗം:ശാസ്ത്രജ്ഞരുടെ പേരിലറിയപ്പെടുന്ന രാസപ്രവർത്തനങ്ങൾ
വർഗ്ഗം:പലേഡിയം
ക്യാംബെൽ ബേ ദേശീയോദ്യാനം

ആന്തമാൻ നിക്കോബാർ ദ്വീപുകളിലെ നിക്കോബാർ ദ്വീപിൽ സ്ഥിതി ചെയ്യുന്ന ദേശീയോദ്യാനമാണ് **ക്യാംബെൽ ബേ ദേശീയോദ്യാനം**. കിഴക്കൻ ഇന്ത്യൻ മഹാസമുദ്രത്തിലാണ് ഇത്. ഇവിടെ നിന്നും ഇന്തോനേഷ്യയിലെ സുമാത്ര 190 കിലോമീറ്റർ മാത്രം അകലെയാണ്.

1992 ലാണ് ഈ പ്രദേശം ദേശീയോദ്യാനം ആയി പ്രഖ്യാപിച്ചത്. 426 ചതുരശ്ര കിലോമീറ്റർ വിസ്തൃതിയുള്ള ഈ പ്രദേശം ഗ്രേറ്റർ നിക്കോബാർ ബയോസ്ഫിയർ റിസർവിന്റെ ഭാഗമാണ്.

വർഗ്ഗം:ഇന്ത്യയിലെ_ദേശീയോദ്യാനങ്ങൾ
വർഗ്ഗം:ആന്തമാൻ നിക്കോബാർ ദ്വീപുകളിലെ ദേശീയോദ്യാനങ്ങൾ
ഇന്ത്യൻ പ്രതിരോധ മന്ത്രി

ഭാരതസർക്കാറിന്റെ പ്രതിരോധവകുപ്പിന്റെ മേധാവിയാണ് **ഇന്ത്യൻ പ്രതിരോധകാര്യവകുപ്പ് മന്ത്രി**. വകുപ്പിലെ ചുമതലനിർവ്വഹണത്തിൽ ഇദ്ദേഹത്തെ സഹായിക്കാൻ ഒരുപക്ഷേ ഒരു ഉപമന്ത്രിയോ സഹമന്ത്രിയോകൂടി ഉണ്ടാവാം. 

ജവഹർലാൻ മന്ത്രിസഭയിൽ പ്രതിരോധമന്ത്രിയായിരുന്ന ബൽദേവ് സിങ്ങാണ് ആദ്യ പ്രതിരോധമന്ത്രി. നിലവിൽ രാജ്നാഥ്‌  സിംഗ് ആണ് ഈ ചുമതല വഹിക്കുന്നത്.

## ഇന്ത്യൻ പ്രതിരോധ മന്ത്രിമാരുടെ പട്ടിക

വർഗ്ഗം:ഇന്ത്യയുടെ പ്രതിരോധമന്ത്രിമാർ
ഫൈലി (ബഹിരാകാശപേടകം)

2004 മാർച്ച് രണ്ടിനു   ഫ്രഞ്ച് ഗയാനയിലെ കുറൂ ബഹിരാകാശകേന്ദ്രത്തിൽനിന്ന് വിക്ഷേപിയ്ക്കപ്പെട്ട റോസെറ്റ എന്ന ബഹിരാകാശ പേടകത്തിൽ നിന്നും  *ഷുര്യാമോവ്-ഗരാസിമെങ്കോ*(67/പി)എന്ന വാൽനക്ഷത്രത്തിൽ ഇറങ്ങുന്നതിനു തയ്യാറാക്കപ്പെട്ട ഉപ-പേടകമാണ് **ഫിലേ** ( അഥവാ ) നൈൽ നദിയിലുള്ള ഒരു ചെറുദ്വീപായ ഫിലേയുടെ പേരാണ് ഈ പേടകത്തിനു നൽകപ്പെട്ടത്.

## ലക്ഷ്യസ്ഥാനത്ത്
2014 നവംബർ 12 നു ഇന്ത്യൻസമയം പകൽ രണ്ടരയോടെയാണ് വാൽനക്ഷത്രത്തിന്റെ കേന്ദ്രത്തിൽനിന്ന് 22.5 കിലോമീറ്റർ ദൂരത്തുനിന്ന് മാതൃപേടകത്തെ പിരിഞ്ഞ് ഫിലേ, വാൽനക്ഷത്രത്തിന്റെ കേന്ദ്രത്തിലേയ്ക്ക് നീങ്ങിയത്.
## അവലംബം

## പുറംകണ്ണികൾ
* ''Rosetta'' mission website by the European Space Agency
* ''Philae'' entry  at the National Space Science Data Center
* ''Philae'' Blog at the Max Planck Institute for Solar System Research
* Comet images - NYT, 11 November 2014.
* DLR - Video: The working of Philae, the comet lander
* ESA - ''Rosetta: landing on a comet''
* ESA - Live Webcasts of Comet Landing & Latest Status Reports. 

വർഗ്ഗം:ബഹിരാകാശപേടകങ്ങൾ
വർഗ്ഗം:ബഹിരാകാശപദ്ധതികൾ
ക്വിയറള

കേരളത്തിലെ ലൈംഗിക ന്യൂനപക്ഷങ്ങളുടെ ഓൺലൈൻ കൂട്ടായ്മയായ ക്വിയറള,  മലയാളി ഗേ (സ്വവർഗപ്രണയി), ലെസ്ബിയൻ (സ്വവർഗപ്രണയിനി) സുഹൃത്തുകൾക്ക് ആവശ്യമായ പിന്തുണ നൽകുന്നതിനോടൊപ്പം, കേരളത്തിൽ ലൈംഗിക ന്യൂനപക്ഷങ്ങൾ (എൽജിബിടി)  നേരിടുന്ന ദൈനം ദിന വെല്ലുവിളികളും, അനുബന്ധ വിഷയങ്ങളും മുഖ്യധാരയിലേയ്ക്ക് എത്തിയ്ക്കുന്നതിനുമുള്ള പ്രവർത്തനങ്ങൾ നടത്തിവരുന്നു. ക്വിയർ(Queer) + കേരള എന്ന സംയോജനത്തിൽ നിന്നാണ് ക്വിയറള എന്ന പേര് ഉണ്ടായത്. പ്രധാനമായും ബോധവൽക്കരണ പരിപാടികളിൽ ഊന്നൽ കൊടുത്തു കൊണ്ടുള്ള പ്രവർത്തനങ്ങൾ നടത്തുന്ന ഈ കൂട്ടായ്മ കേരളത്തിൽ താരതമ്യേന കുറവ് മാദ്ധ്യമ ശ്രദ്ധ നേടിയിട്ടുള്ള സ്വവർഗാനുരാഗം എന്ന വിഷയത്തിൽ കൂടുതൽ ആരോഗ്യപരയമായ മാദ്ധ്യമ ചർച്ചകൾ ചെയ്തു കൊണ്ടുമിരിക്കുന്നു . 2014 ജൂലൈയിൽ കൊച്ചിയിൽ വെച്ച് നടന്ന അഞ്ചാമത് കേരള ലൈംഗിക സ്വാഭിമാന ഘോഷയാത്ര സംഘടിപ്പിയ്ക്കുന്നതിൽ  ക്വിയറള പ്രവർത്തകർ സുപ്രധാന പങ്കു വഹിച്ചു. . ആറാമത് കേരള ലൈംഗിക സ്വാഭിമാന ഘോഷയാത്ര തിരുവനന്തപുരത്താണ് സംഘടിപ്പിക്കപ്പെട്ടത്. .
കോഴിക്കോട് വെച്ച് 2016 ആഗസ്റ്റ്‌ മാസം 12 ന് നടന്ന ഏഴാമത് ഘോഷയാത്രയിൽ തൃത്താല എം എൽ എ വി. ടി. ബൽറാം, കോഴിക്കോട് ജില്ലാ കലക്ടർ എൻ പ്രശാന്ത്, എഴുത്തുകാരി ഖദീജ മുംതാസ്, സാമൂഹ്യ പ്രവർത്തക കെ. അജിത തുടങ്ങിയവരും നൂറുകണക്കിന് ആളുകളും പങ്കെടുത്തു.    

ദേശീയ, അന്തർദ്ദേശീയ തലങ്ങളിൽ ഈ വിഷയത്തിൽ നടന്നുകൊണ്ടിരിക്കുന്ന പ്രവർത്തനങ്ങളും അനുബന്ധ മുന്നേറ്റങ്ങളും കേരളത്തിലെ ആളുകളുടെ ശ്രദ്ധയിൽ കൊണ്ടു വരിക , അതോടൊപ്പം പ്രസ്തുത വിഷയത്തിൽ സജീവമായി പ്രവർത്തിയ്ക്കാൻ ലൈംഗിക ന്യൂനപക്ഷങ്ങളെ സജ്ജരാക്കുക തുടങ്ങിയ കാര്യങ്ങളിലും ക്വിയറള കാര്യക്ഷമമായി പ്രവർത്തിച്ചു വരുന്നു. കേരളത്തിലെ ഇതര ജനകീയ മുന്നേറ്റങ്ങളുടെ പൂർണ്ണ പിന്തുണയോടെ ഈ കൂട്ടായ്മ, കലാലയങ്ങൾ കേന്ദ്രീകരിച്ചുകൊണ്ട് ലിംഗ നീതിയും ലൈംഗികതയും എന്നാ വിഷയത്തിൽ ചർച്ചകളും നടത്തി വരുന്നു.

## പുറം കണ്ണികൾ

* ക്വിയറള ഫേസ്ബുക്ക് പേജ്

## അവലംബങ്ങൾ
ചെർപ്പുളശ്ശേരി ശിവൻ

കേരളത്തിലെ പ്രശസ്തനായ ഒരു മദ്ദളകലാകാരനാണ് **ചെർപ്പുളശ്ശേരി ശിവൻ**. 2014-ൽ അദ്ദേഹത്തിന് പല്ലാവൂർ അപ്പുമാരാർ പുരസ്‌കാരം ലഭിച്ചു. 
## ജീവിതരേഖ
1947-ൽ പാലക്കാട് ജില്ലയിലെ ചെർപ്പുളശ്ശേരിയിൽ ജനിച്ച ശിവൻ കൊളമംഗലത്ത് നാരായണൻനായർ അടക്കം പ്രഗല്ഭരായ ആചാര്യന്മാരിൽ നിന്നും മദ്ദളത്തിൽ പരിശലനം നേടി. തൃശ്ശൂർ പൂരമടക്കം നിരവധി ഉത്സവങ്ങളിൽ മദ്ദളപ്രമാണിയാണ്. കഥകളിയരങ്ങിലും പ്രഭാവം തെളിയിച്ചിട്ടുണ്ട്. കലാമണ്ഡലത്തിൽ പഞ്ചവാദ്യം മദ്ദളം അധ്യാപകനായി വിരമിച്ചു. 

ചെർപ്പുളശ്ശേരി അയ്യപ്പൻകാവിലായിരുന്നു അരങ്ങേറ്റം. പ്രമുഖരും പ്രശസ്തരുമായ ശിഷ്യന്മാരുടെ വലിയൊരു നിര ഇദ്ദേഹത്തിനുണ്ട്. ഗുരുകുലസമ്പ്രദായത്തിൽ ഇപ്പോഴും വിദ്യാർഥികൾക്ക് ശിക്ഷണം നൽകുന്നു. നിരവധി വിദേശരാജ്യങ്ങളിലും കേരളത്തിൽ മിക്കവാറുമെല്ലായിടത്തും മദ്ദളവാദനം നടത്തിയിട്ടുണ്ട്.

## പുരസ്കാരങ്ങൾ
*പല്ലാവൂർ അപ്പുമാരാർ പുരസ്‌കാരം (2014)
*കേരള കലാമണ്ഡലം ഫെലോഷിപ്പ്
*കേരള സംഗീത നാടക അക്കാദമി അവാർഡ്
## അവലംബം


വർഗ്ഗം:പഞ്ചവാദ്യം കലാകാരന്മാർ
വർഗ്ഗം:പല്ലാവൂർ പുരസ്കാരം നേടിയവർ
വർഗ്ഗം:മദ്ദള കലാകാരന്മാർ
ഇന്ത്യയുടെ ദേശീയ ചിഹ്നം

അശോകചക്രവർത്തി സ്ഥാപിച്ച അശോക സ്തംഭത്തിൽ നിന്നും പകർത്തിയെടുത്തിട്ടുളളതാണ് ഇന്ത്യയുടെ **ദേശീയ ചിഹ്നം**. ഉത്തർ പ്രദേശിലെ സാരാനാഥിലുള്ള മ്യൂസിയത്തിൽ ഇതു സൂക്ഷിച്ചിട്ടുണ്ട്. 1950 ജനുവരി 26 നാണ് ഇന്ത്യ ദേശീയ ചിഹ്നമായി അശോക സ്തംഭം സ്വീകരിച്ചത്.

രാജ്യത്തിന്റെ ഔദ്യോഗിക എഴുത്തു കുത്തുകളിൽ ഉപയോഗിക്കുന്ന പേപ്പറിന്റെ മുകളിൽ ഈ ചിഹ്നം ഉപയോഗിക്കാറുണ്ട്. കൂടാതെ ഇന്ത്യൻ കറൻസി നോട്ടുകളിലും ഈ ചിഹ്നം ഉപയോഗിക്കുന്നു. ഇന്ത്യൻ പാസ്‌പോർട്ടിൽ ഇവ അച്ചടിച്ചിട്ടുണ്ട്. ചിഹ്നത്തിന്റെ അടിയിൽ കാണാവുന്ന അശോകൻ ചക്രം ഇന്ത്യൻ പതാകയുടെ ഭാഗമാക്കിയിട്ടുണ്ട്.

## ഇതും കാണുക

* പരമാധികാര രാഷ്ട്രങ്ങളുടെ ദേശീയ ചിഹ്നങ്ങളുടെ ചിത്രസഞ്ചയം



വർഗ്ഗം:ഇന്ത്യയുടെ ദേശീയ പ്രതീകങ്ങൾ
വോസ്ടോക് സ്റ്റേഷൻ

അന്റാർട്ടിക്കയിലെ പ്രിൻസെസ്സ് എലിസബത്ത് ലാൻഡിൽ റഷ്യ (മുമ്പ് സോവിയറ്റ് യൂണിയൻ) നിർമ്മിച്ച ഗവേഷണകേന്ദ്രമാണ് **വോസ്ടോക് സ്റ്റേഷൻ**. 1957 ഡിസംബർ 16നാണ് ഇത് തുറന്നത്. ഭൂമിയിൽ സ്വാഭാവിക അന്തരീക്ഷത്തിൽ ഏറ്റവും കുറഞ്ഞ ഊഷ്മാവ് (−89.2 °C; −128.6 °F; 184.0 K) രേഖപ്പെടുത്തിയത് ഇവിടെയാണ്.
## അവലംബം

വർഗ്ഗം:അന്റാർട്ടിക്കയിലെ ഗവേഷണകേന്ദ്രങ്ങൾ‎
തോന്നയ്ക്കൽ പീതാംബരൻ

കഥകളി കലാകാരനാണ് **തോന്നയ്ക്കൽ പീതാംബരൻ**(ജനനം : 2 ഡിസംബർ 1939). 2014 ൽ സംസ്ഥാന കഥകളി പുരസ്‌കാരം ലഭിച്ചിട്ടുണ്ട്.  
## ജീവിതരേഖ
തിരുവനന്തപുരം ജില്ലയിലെ ചിറയൻകീഴ് താലൂക്കിലുള്ള തോന്നക്കൽ വിളയിൽ വീട്ടിൽ പി. രാമകൃഷ്ണൻ വൈദ്യൻ, ജി. തങ്കമ്മ ദമ്പതികളുടെ മകനായി  ജനിച്ചു. പിരപ്പൻകോട് കുഞ്ഞൻപിള്ള, ഓയൂർ കൊച്ചുഗോവിന്ദപ്പിള്ള തുടങ്ങിയവരുടെ ശിക്ഷണത്തിൽ കുറച്ചു നാൾ കഥകളി അഭ്യസിച്ചു. അതിനു ശേഷം 	കലാമണ്ഡലം കൃഷ്ണൻ നായരുടെ  ശിക്ഷണത്തിൽ തൃപ്പൂണിത്തുറ ആർ.എൽ.വിയിൽ കഥകളി പരിശീലനം നേടി. 

കൊല്ലത്ത് 'കൊല്ലം കഥകളി ക്ലബ്ബ് & ട്രസ്റ്റ്‌' എന്ന സംഘടനയ്ക്ക് രൂപം നൽകി. 32 വർഷം അതിന്റെ സെക്രട്ടറി ആയിരുന്നു. കഥകളിസംബന്ധിയായ രണ്ടു ഗ്രന്ഥങ്ങൾ രചിച്ചിട്ടുണ്ട്.

## വേഷങ്ങൾ
പച്ചവേഷങ്ങളും കത്തിവേഷങ്ങളും ഒരുപോലെ അവതരിപ്പിക്കാറുണ്ട്. ദുര്യോധനവധം, ഉത്തരാസ്വയംവരം, നിഴൽക്കുത്ത് എന്നീ കഥകളിലെ ദുര്യോധനൻ, കീചകൻ, രാവണൻ തുടങ്ങിയ കത്തിവേഷങ്ങൾ പ്രസിദ്ധമാണ്. രൌദ്രഭീമൻ, കചൻ. നിഴൽക്കുത്തിലെ ഭാരതമലയൻ, കിരാതത്തിൽ കാട്ടാളൻ തുടങ്ങിയ കരി വേഷങ്ങളും ചെയ്യാറുണ്ട്.
## പുരസ്കാരങ്ങൾ
*സംസ്ഥാന കഥകളി പുരസ്‌കാരം (2014)
*2012 ലെ ചെന്നിത്തല ചെല്ലപ്പൻപിള്ള പുരസ്കാരം
*കേന്ദ്ര സംഗീത നാടക അക്കാദമി അവാർഡ്‌ (2011)
*കേരള സംഗീത നാടക അക്കാദമി അവാർഡ് (2003) 
## അവലംബം


വർഗ്ഗം:1939-ൽ ജനിച്ചവർ
വർഗ്ഗം:ഡിസംബർ 2-ന് ജനിച്ചവർ
ബെലിൻഡ ക്ലാർക്ക്

1991 മുതൽ 2005 വരെ സജീവമായിരുന്ന ആസ്ട്രേലിയൻ ക്രിക്കറ്റ് താരമാണ് **ബെലിൻഡ ക്ലർക്ക്**, 1997 ഡിസംബർ 16 നു നടന്ന അന്താരാഷ്ട്രഏകദിന മത്സരത്തിൽ ഡെൻമാർക്കിനെതിരെ പുറത്താകാതെ 229* റൺസ് നേടിയാണ് ബെലിൻഡ ശ്രദ്ധാകേന്ദ്രമായത്. ഏകദിനക്രിക്കറ്റിൽ ആദ്യമായി ഇരട്ടശതകം നേടിയ വ്യക്തിയും ബലിൻഡ ക്ലാർക്ക് ആണ്. 2014 നവംബർ 13 ന് ശ്രീലങ്കയ്ക്കെതിരെ രോഹിത് ശർമ 264 റൺസെടുത്തതോടെ ബെലിൻഡ രണ്ടാം സ്ഥാനത്തേക്കു പിന്തള്ളപ്പെട്ടു. 2015ൽ മാർട്ടിൻ ഗുപ്റ്റിൽ 237 റൺസ് നേടിയതോടെ ഏകദിനക്രിക്കറ്റിലെ ഏറ്റവും ഉയർന്ന മൂന്നാമത്തെ വ്യക്തിഗത സ്കോർ എന്ന റെക്കോഡിലേക്ക് ബെലിൻഡ മാറ്റപ്പെട്ടു. സ്ത്രീകളുടെ ഏകദിനക്രിക്കറ്റിൽ ഏറ്റവും കൂടുതൽ റൺസ് നേടിയ മൂന്നാമത്തെയാൾ എന്ന റെക്കോഡും ബെലിൻഡയുടെ പേരിലാണ്.

## കരിയർ
1970 ൽ ജനിച്ച ബെലിൻഡ 1991 മുതൽ 2005 വരെ ആസ്ട്രേലിയൻ ക്രിക്കറ്റ് ടീമിലെ അംഗമായിരുന്നു. 1994 മുതൽ വിരമിക്കുന്നതുവരെ ആസ്ട്രേലിയൻ വനിതാക്രിക്കറ്റ് ടീമിന്റെ ക്യാപ്റ്റ്യനും ബെലിൻഡയായിരുന്നു. 118 അന്താരാഷ്ട്ര ഏകദിന മത്സരങ്ങളിലെ 114 ഇന്നിങ്സുകളിൽ നിന്നായി അഞ്ച് ശതകങ്ങളും 30 അർദ്ധശതകങ്ങളും അടക്കം 47.49	ശരാശരിയിൽ 4844 റൺസ് ആണ് ബെലിൻഡയുടെ സമ്പാദ്യം. 15 അന്താരാഷ്ട്ര ടെസ്റ്റ് മത്സരങ്ങളിലും ബെലിൻഡ പാഡണിഞ്ഞു. 25 ഇന്നിംങ്സുകളിൽ നിന്നായി 2 ശതകങ്ങളും 6 അർദ്ധശതകങ്ങളും അടക്കം 45.95 ശരാശരിയിൽ 919 റൺസ് നേടി.

## അവലംബം


വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
വർഗ്ഗം:1970-ൽ ജനിച്ചവർ
റീനു മാത്യൂസ്

ഒരു മലയാളചലച്ചിത്രനടിയും മോഡലുമാണ് **റീനു മാത്യൂസ്**. കൂടാതെ എമിറേറ്റ്സ് എയർലൈൻസിൽ എയർ ഹോസ്റ്റസായും റീനു പ്രവർത്തിക്കുന്നു.

## അഭിനയിച്ച ചിത്രങ്ങൾ

## അവലംബം


## പുറത്തേയ്ക്കുള്ള കണ്ണികൾ
* 
* 

വർഗ്ഗം:മലയാളചലച്ചിത്രനടിമാർ
വർഗ്ഗം:1901-ൽ ജനിച്ചവർ
യൂറോപ്യൻ സ്പേസ് ഏജൻസി

ബഹിരാകാശ യാത്രകൾനടത്തുന്നതിനായി പ്രവർത്തിക്കുന്ന വിവിധ സർക്കാരുകൾ ഉൾപ്പെട്ട ഒരു സംഘടനയാണ് **യൂറോപ്യൻ സ്പേസ് ഏജൻസി**. 1975ൽ പാരിസ് ആസ്ഥാനമായാണ് യൂറോപ്യൻ സ്പേസ് ഏജൻസി അതിന്റെ പ്രവർത്തനം ആരംഭിച്ചത്. രണ്ടായിരത്തിലധികം ജോലിക്കാർ പ്രവർത്തിക്കുന്ന ഇഎസ്എക്ക് 2013ൽ 5.51 ശതകോടി യു.എസ്. ഡോളർ (4.28 ശതകോടി യൂറോ) വാർഷിക ബജറ്റ് ഉണ്ടായിരുന്നു.

## അവലംബം


വർഗ്ഗം:ബഹിരാകാശ സംഘടനകൾ
കേരള ലൈംഗിക സ്വാഭിമാന ഘോഷയാത്ര

ലൈംഗിക ന്യൂനപക്ഷ സമുദായാംഗങ്ങളുടെയും അവരുടെ അവകാശങ്ങൾക്ക് വേണ്ടി പ്രവർത്തിക്കുന്ന സംഘടനകളുടെയും കേരളത്തിലെ മറ്റു സാമൂഹിക-സാംസ്കാരിക-രാഷ്ട്രീയ-പരിസ്ഥിതി രംഗങ്ങളിൽ സജീവസാനിദ്ധ്യമായ ഇതരസംഘടനകളുടെയും സഹകരണത്തോട് കൂടി  2010 മുതൽ കേരളത്തിൽ  ക്വിയർ പ്രൈഡ് മാർച്ചും അനുബന്ധ പരിപാടികളും സംഘടിപ്പിച്ചു പോരുന്നു . സ്വവർഗ്ഗ ലൈംഗികത കുറ്റ കരമല്ലെന്നു പ്രഖ്യാപിച്ചുകൊണ്ട് 2009 ജൂലൈ മാസം ഇന്ത്യൻ ശിക്ഷാനിയമം 377ആം  വകുപ്പിനു ഡൽഹി ഹൈക്കോടതി നടത്തിയ പുനർവായനയുടെ ഓർമ്മപുതുക്കാനും, ലൈംഗിക ന്യൂനപക്ഷ സമുദായാംഗങ്ങൾക്കും അവരെ പിന്തുണയ്ക്കുന്ന പൊതുസമൂഹത്തിനും ഒന്നിച്ചുവരാനും വേണ്ടി 2010 ജൂലൈ 2ആം തിയതി കേരളത്തിലെ ആദ്യത്തെ ലൈംഗികസ്വാഭിമാന ഘോഷയാത്ര നടക്കുകയും തുടർന്നുള്ള വർഷങ്ങളിൽ എല്ലാ ജൂലൈ മാസവും ഈ  ഒത്തുചേരൽ നടന്നുകൊണ്ടുമിരുന്നു. എന്നാൽ ഡൽഹി ഹൈക്കോടതിയുടെ ആ വിധി അസാധുവാക്കികൊണ്ട് ഇന്ത്യയുടെ പരമോന്നത നീതിപീഠം അവസാനം(2013 ഡിസംബർ 11-ന്) വിധി കല്പ്പിച്ചു. 

സുപ്രീംകോടതി വിധിയ്ക്കു ശേഷം, ലൈംഗികന്യൂനപക്ഷങ്ങളിൽ പെടുന്നവരുടെ പ്രശ്നങ്ങളും മറ്റും മാധ്യമങ്ങളിൽ സജീവചർച്ചയായ സാഹചര്യത്തിൽ അഞ്ചാമത് കേരള ലൈംഗിക സ്വാഭിമാന ഘോഷയാത്ര 2014 ജൂലൈ 26-ന് കൊച്ചി നഗരത്തിൽ വെച്ച് നടത്തപെട്ടുകയും അതിൽ  അഞ്ഞൂറിലധികം ആളുകൾ പങ്കെടുക്കുകയും ചെയ്തു. പരിപാടിയോട് അനുബന്ധിച്ച് നടന്നു സാംസ്കാരിക സമ്മേളനത്തിൽ കേരളത്തിലെ മനുഷ്യാവകാശ പ്രവർത്തകർ ഉൾപ്പെടെ ഉള്ളവർ സംബന്ധിച്ചു. ഘോഷയാത്രയിലും സമ്മേളനത്തിലും ന്യൂനപക്ഷലൈംഗികാവകാശ പ്രവർത്തക ശ്രീ കൽക്കി സുബ്രഹ്മണ്യം(സഹോദരി ഫൌണ്ടേഷൻ), അഭിഭാഷകൻ ശ്രീ അരവിന്ദ് നരൈൻ(ഓൾറ്റെർനെറ്റ് ലോ ഫോറം, ബംഗ്ലൂർ) എന്നിവർ മുഖ്യാതിഥികൾ ആയിരുന്നു. 

ഈ കൂട്ടായ്മ വ്യത്യസ്തങ്ങളായ ലൈംഗികതകളെയും ജീവിതങ്ങളെയും സമൂഹം ഉത്തരവാദിത്ത്വത്തോട് കൂടി സമീപിയ്ക്കുന്നതിനുമുള്ള അനുബന്ധ പ്രവർത്തനങ്ങളും വിവിധ സംഘടനകളുമായി സഹകരിച്ചു നടത്തി വരുന്നു. 

## ചിത്രശാല

File:Pride march Thrissur 2018 03.jpg|ഒമ്പതാമത് പ്രൈഡ് യാത്ര ഫ്ലാഗ് ഓഫ്
File:Pride march Thrissur 2018 07.jpg
File:Kerala Pride March 2018 pictures 23.jpg|മാർച്ചിൽ നിന്നും
File:Pride march Thrissur 2018 10.jpg|മാർച്ചിൽ നിന്നും
Pride march Thrissur 2018 28.jpg|പ്ലക്കാർഡുമായി


## അവലംബങ്ങൾ

വർഗ്ഗം:ലൈംഗികന്യൂനപക്ഷങ്ങൾ
നാവിക വാസ്തുകല

ജലയാനങ്ങൾ (കപ്പലുകൾ, നൗകകൾ), ജലാന്തരയാനങ്ങൾ (അന്തർവാഹിനികൾ), ജലത്തിൽ സ്ഥിതി ചെയ്യുന്ന നിർമിതികൾ എന്നിവയുടെ രുപകല്പന, നിർമ്മാണം തുടങ്ങിയവയുമയി ബന്ധപ്പെട്ട യന്ത്രശാസ്‌ത്രശാഖയാണ്‌ (ഇംഗ്ലീഷ്: *Engineering discipline*) **നാവിക വാസ്തുകല** (ഇംഗ്ലീഷ്: *[[Naval Architecture]]* അഥവാ *Naval Engineering*).

## പുറംകണ്ണികൾ
* History of naval architecture: Ferreiro, "Ships and Science", MIT Press 2007
* Paasch, H. *Dictionary of Naval Terms, from Keel to Truck: English, French, German, Spanish, Italian*. Fourth ed., rev. and enl. London: G. Philip & Son, 1908, cop. 1905. 803 + 109 oblong p. + extensive unpaged indices. 

വർഗ്ഗം:നാവികം
വർഗ്ഗം:എഞ്ചിനീയറിങ്ങ്
അലക്സാണ്ടർ ഗ്രൊതെൻഡിക്

ഗണിതശാസ്ത്രജ്ഞനും യുദ്ധ വിരുദ്ധ പ്രചാരകനുമായിരുന്നു **അലക്സാണ്ടർ ഗ്രൊതെൻഡിക്** (ജീവിതകാലം: 28 മാർച്ച് 1928 – 13 നവംബർ 2014). ബീജഗണിത ജ്യാമിതി എന്ന ആധുനിക ഗണിത സിദ്ധാന്തത്തിന്റെ പ്രയോക്താവായിരുന്നു. പിന്നീട് ഗണിത മേഖല ഉപേക്ഷിച്ച് യുദ്ധ വിരുദ്ധ പ്രചാരകനായി. 
## ജീവിതരേഖ
ബദൽ ജീവിത പ്രചാരകനായ പിതാവിന്റെയും മാധ്യമ പ്രവർത്തകയായ അമ്മയുടെ മകനായി ബർലിനിൽ ജനിച്ചു. ജൂതനായ പിതാവിനെ നാസികൾ കൊലപ്പെടുത്തി.

1966 ൽ ഫീൽഡ് മെഡൽപുരസ്കാരം ലഭിച്ചെങ്കിലും നിരസിച്ചു. ലോകത്തിലെ പ്രധാന സർവകലാശാലകളിലെ ജോലി വാഗ്ദാനങ്ങളും സ്വീകരിച്ചില്ല. 1968 ലെ പാരീസ് വിദ്യാർത്ഥി പ്രക്ഷഓഭത്തിൽ പങ്കെടുത്തു. ഇറ്റാലിയൻ പ്രതിരോധ മന്ത്രാലയത്തിന്റെ ഫണ്ട് സ്വീകരിച്ച ഹയർ സയന്റിഫിക് ഇൻസ്റ്റിറ്റ്യൂട്ടിലെ അംഗത്വം ഉപേക്ഷിച്ചു. പരിസ്ഥിതി രാഷ്ട്രീയത്തിലും ആണവ വിരുദ്ധ പ്രവർത്തനങ്ങളിലും സജീവ പങ്കാളിയായി.

ഗണിത ഗവേഷണങ്ങൾ രഹസ്യമായി നടത്തിയിരുന്ന അദ്ദേഹം കണ്ടെത്തലുകൾ പരസ്യമാക്കാൻ തയ്യാറായിരുന്നില്ല. 1990 ൽ അദ്ദേഹം സുഹൃത്തിനു കൈമാറിയ രണ്ടായിരത്തോളം പേജു വരുന്ന ഗണിതക്കുറിപ്പുകൾ രഹസ്യമായി സൂക്ഷിച്ചിരിക്കുകയാണ്. അവസാന കാലത്ത് പൂർണമായി ഏകാന്ത ജീവിതം നയിച്ചിരുന്ന അദ്ദേഹം തെക്കു പടിഞ്ഞാറൻ ഫ്രാൻസിലെ സെയിന്റ് ഗിറോൻസിലെ ആശുപത്രിയിൽ വച്ച് അന്തരിച്ചു.
## പുരസ്കാരങ്ങൾ
*1966 ൽ ഫീൽഡ് മെഡൽപുരസ്കാരം (നിരസിച്ചു)
## അവലംബം

## പുറം കണ്ണികൾ
* 
* 
* Grothendieck Circle , collection of mathematical and biographical information, photos, links to his writings
* Institut des Hautes Études Scientifiques
* The origins of `Pursuing Stacks'  This is an account of how `Pursuing Stacks' was written in response to a correspondence in English with Ronnie Brown and Tim Porter  at Bangor, which continued until 1991.
* Récoltes et Semailles  in French.
* Spanish translation of "Récoltes et Semailles" et "Le Clef des Songes" and other Grothendieck's texts
* short bio  from Notices of the American Mathematical Society

വർഗ്ഗം:ഗണിതശാസ്ത്രജ്ഞർ
വർഗ്ഗം:ഫീൽഡ്സ് മെഡൽ നേടിയവർ
വർഗ്ഗം:1928-ൽ ജനിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:യുദ്ധ വിരുദ്ധ പ്രചാരകർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 13-ന് മരിച്ചവർ
ഇന്ത്യൻ ധനകാര്യ മന്ത്രി

ധനകാര്യ മന്ത്രാലയത്തിന്റെ തലവനാണ് **ഇന്ത്യൻ ധനകാര്യ മന്ത്രി**. സ്വതന്ത്ര  ഇന്ത്യയുടെ ആദ്യത്തെ ധനകാര്യ മന്ത്രി ആർ.കെ. ഷണ്മുഖം ചെട്ടിയായിരുന്നു. സർക്കാരിന്റെ ധനനയത്തിന്റെ ഉത്തരവാദിത്തം ധനമന്ത്രിക്കാണ്. ധനമന്ത്രിയുടെ ഒരു പ്രധാന കടമ, സർക്കാരിന്റെ പദ്ധതി വിശദമാക്കുന്ന വാർഷിക കേന്ദ്ര ബജറ്റ് പാർലമെന്റിൽ അവതരിപ്പിക്കുക എന്നതാണ്. കേന്ദ്ര ധനകാര്യ മന്ത്രിയെ സഹായിക്കാൻ സഹമന്ത്രിമാരും ഉണ്ട്. ക്യാബിനറ്റ് പദവിയുള്ള ഒരു മന്ത്രിയെ ആണ് ധനകാര്യ മന്ത്രിയായി നിയമിക്കുന്നത്. നിലവിലെ കേന്ദ്ര ധനകാര്യ മന്ത്രി നിർമ്മല സീതാരാമൻ ആണ്.
## ധനകാര്യ മന്ത്രിമാരുടെ പട്ടിക

## അവലംബം

## പുറത്തേക്കുള്ള കണ്ണി
* Finance Ministry, Official website

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:മന്ത്രിമാർ
കൂമ്പൻപാറ

ഇടുക്കി ജില്ലയിലെ ദേവികുളം താലൂക്കിൽ അടിമാലി ഗ്രാമപഞ്ചായത്തിൽപ്പെട്ട ഒരു മലയോര ഗ്രാമം. അടിമാലിയിൽ നിന്നും മൂന്നാറിലേക്കുള്ളപാത ഇതുവഴിയാണ് കടന്നുപോകുന്നത്.ഫാത്തിമമാത ഗേൾസ് ഹയർസെക്കണ്ടറി സ്കുൾ ഇവിടെ സ്ഥിതി ചെയ്യുന്നു.

## സമീപപ്രദേശങ്ങൾ

*അടിമാലി
*കമ്പിളികണ്ടം
*കുരിശുകുത്തി
*ചീയപ്പാറ

## ചിത്രശാല

പ്രമാണം:Koombanpara Forane Church - കൂമ്പൻപാറ ഫൊറോന പള്ളി.JPG|കൂമ്പൻപാറ ഫൊറോന പള്ളി


#
കമിംഗ് ഔട്ട്‌

വ്യത്യസ്തങ്ങളായ ലൈംഗികതയുള്ളവരും(ഗേ,ലെസ്ബിയൻ,ബൈസെക്ഷ്വൽ) വ്യത്യസ്തങ്ങളായ ലിംഗതന്മയുള്ളവരും(ട്രാൻസ്ജെണ്ടർ, ഇന്റർസെക്ഷ്വൽ) അവരുടെ ലൈംഗികതയേയും, ലിംഗതന്മയെയും പറ്റി സ്വയം തുറന്നു സംസാരിക്കുന്നതിനെ സൂചിപ്പിയ്ക്കുന്ന ഭാഷാപദം ആണ് **കമിംഗ് ഔട്ട്‌**. **കമിംഗ് ഔട്ട് ഓഫ് ദി ക്ലോസെറ്റ്** എന്നതിന്റെ ചുരുക്കരൂപമാണ് *കമിങ് ഔട്ട്*. ലൈംഗികതയിലുള്ള  വ്യത്യസ്തതയെ  സ്വയം മനസ്സിലാക്കുകയും അതുമായി തന്മയത്വം പ്രാപിയ്ക്കാനും, ചുറ്റുമുള്ളവരെയും അതിനെപ്പറ്റി ബോധാവാന്മാരാക്കുവാനും തുടർന്ന് ലൈംഗിക സ്വഭിമാനത്തിലേയ്ക്കുമുള്ള ദീർഘകാലത്തെ ഒരു മാനസിക പ്രക്രിയയാണ് ഇതെന്ന് പലരും കരുതുന്നു. പുറത്തു വരൽ നടത്തുന്ന ഒരു സ്വവർഗ്ഗാനുരാഗിയോ സ്വവർഗ്ഗപ്രണയിനിയോ, മൂന്നാം ലിംഗത്തിൽപ്പെട്ടവരോ ഇതിനെപറ്റി മാധ്യമങ്ങളിൽ തുറന്നു സംസാരിയ്ക്കുന്നത്,  ലൈംഗികന്യൂനപക്ഷസമുദായത്തിൽപെട്ട ആളുകൾക്ക് പ്രചോദനം ആവാറുണ്ട്. 

ഒക്ടോബർ11 എൽ.ജി.ബി .റ്റി സമുദായവും അവരെ പിന്തുണയ്ക്കുന്നവരും ദേശീയ കമിംഗ് ഔട്ട്‌ ദിനമായി ആചരിച്ചു വരുന്നു. ലൈംഗികന്യൂനപക്ഷസമുദായത്തിൽപെട്ടവരുമായുള്ള തുറന്നു ചർച്ചകളും മറ്റുമാണ് ഈ ദിനത്തിൻറെ ആകർഷണം.

## അവലംബങ്ങൾ


വർഗ്ഗം:പദസൂചികൾ
വിശുദ്ധ മാർട്ടിൻ

നാലാം നൂറ്റാണ്ടിൽ (316 - നവമ്പർ 8, 397) ജീവിച്ചിരുന്ന ഒരു പുണ്യവാളനാണ് **വിശുദ്ധ മാർട്ടിൻ** അഥവാ ടൂറിലെ മാർട്ടിൻ (Martin of Tours).  ഫ്രാൻസിൽ അദ്ദേഹത്തിന്റെ പേരിലുള്ള ദേവാലയം തനതുപ്രാധാന്യമുള്ള തീർത്ഥാടന കേന്ദ്രമെന്നതിനു പുറമേ സ്പെയിനിൽ കമ്പോസ്റ്റെലായിലെ യാക്കോബിന്റെ പള്ളിയിലേക്കുള്ള തീർത്ഥകരുടെ ഇടത്താവളമെന്ന നിലയിലും പ്രാധാന്യം നേടി. ക്രിസ്തുമതത്തിന്റെ ആദിമനൂറ്റാണ്ടുകളിലെ ഏറ്റവും ശ്രദ്ധേയരായ പുണ്യവന്മാരിൽ ഒരാളായിരുന്നു മാർട്ടിൻ. ഹങ്കറിയിലെ സോമ്പാത്‌ലിയിൽ ജനിച്ച്, ഇറ്റയിലെ പാവിയയിൽ ബാല്യകാലം ചെലവഴിച്ച്, പക്വപ്രായം മിക്കവാറും ഫ്രാൻസിൽ ജീവിച്ച മാർട്ടിൻ യൂറോപ്പിനെ കൂട്ടിയിണക്കുന്ന 'ആത്മീയസേതു' (spiritual bridge) എന്നു വിശേഷിപ്പിക്കപ്പെടാറുണ്ട്.

സമകാലീനനായ മഹച്ചരിതകാരൻ സൾപ്പീസിയസ് സെവേരസ് മാർട്ടിന്റെ ജീവചരിത്രം എഴുതിയിട്ടുണ്ട്. പിൽക്കാലത്ത് അദ്ദേഹത്തിന്റെ പേരുമായി ബന്ധപ്പെട്ട് വികസിച്ചുവന്ന തീർത്ഥസ്ഥലങ്ങളെ സാധൂകരിക്കാൻ പറ്റിയ കഥകൾ ഈ ചരിത്രത്തിൽ പിന്നീട് കൂട്ടിച്ചേർക്കപ്പെട്ടിട്ടുണ്ടാകാം. കഠിനശൈത്യത്തിൽ നഗ്നനായി തണുത്തുവിറച്ചിരുന്ന ഒരു ഭിക്ഷക്കാരനു സ്വന്തം വാൾ കൊണ്ട് തന്റെ കുപ്പായത്തിൽ പകുതി അദ്ദേഹം മുറിച്ചു നൽകിയെന്ന കഥ പ്രസിദ്ധമാണ്. റോമൻ സൈന്യത്തിൽ നിർബ്ബദ്ധനിയുക്തി (conscription) കിട്ടിയ മാർട്ടിൻ, സൈനികവൃത്തി ക്രൈസ്തവവിശ്വാസവുമായി പൊരുത്തപ്പെടാത്തതാണെന്ന നിലപടു സ്വീകരിക്കുകവഴി, മന:സ്സാക്ഷിപ്രതിക്ഷേധത്തിന്റെ (Conscientious Objection) പ്രാരംഭകരിൽ ഒരാളായിത്തീർന്നു.

## അവലംബം


 
 

വർഗ്ഗം:ക്രൈസ്തവസഭയിലെ വിശുദ്ധർ
ടി.ടി. കൃഷ്ണമാചാരി

ഇന്ത്യയുടെ മുൻ ധനകാര്യ മന്ത്രിയായിരുന്നു **തിരുവെല്ലൂർ തട്ടൈ കൃഷ്ണമചാരി**. 1956–1958, 1964-1966 കാലഘട്ടങ്ങളിലായിരുന്നു ഇദ്ദേഹം ധനകാര്യമന്ത്രിപദം വഹിച്ചത്. 1956ൽ സ്ഥാപിതമായ നാഷണൽ കൗൺസിൽ ഓഫ് അപ്ലൈഡ് എക്കൊണോമിക്ക് റിസർച്ചിന്റെ (NCAER) ആദ്യ ഭരണസമിതിയിലെ സ്ഥാപക അംഗവുമായിരുന്നു ഇദ്ദേഹം. TTK എന്ന ഓമനപ്പേരിലറിയപ്പെട്ടിരുന്ന ഇദ്ദേഹം മദ്രാസ് ക്രിസ്ത്യൻ കോളേജിൽനിന്നാണ് (MCC) ബിരുദം നേടിയത്. പിന്നീട് ഇദ്ദേഹം MCCയിലെ ഇക്കണോമിക്ക്സ് വിഭാഗത്തിൽ വിസിറ്റിങ് പ്രൊഫസറുമായിരുന്നു.

1928- ൽ കൃഷ്ണമാചാരി സ്ഥാപിച്ച വ്യാപാര സമുച്ചയമാണ്  ടിടികെ ഗ്രുപ്പ് (TTK Group). അവരുടെ, *പ്രസ്റ്റീജ്* എന്ന ബ്രാൻഡ് പ്രസിദ്ധമാണ്.
സ്വതന്ത്ര ഇന്ത്യയിൽ അഴിമതിയാരോപണം മൂലം രാജിവച്ച ആദ്യ മന്ത്രിയുമായിരുന്നു ഇദ്ദേഹം.

## അവലംബം

## പുറംകണ്ണികൾ
* ബഡ്ജറ്റ് വർഷങ്ങളിലൂടെ

വർഗ്ഗം:1899-ൽ ജനിച്ചവർ
വർഗ്ഗം:1974-ൽ മരിച്ചവർ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയുടെ ധനകാര്യ മന്ത്രിമാർ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
പെരുമ്പുഴ

കേരളത്തിൽ കൊല്ലം ജില്ലയിൽ കുണ്ടറയ്ക്കടുത്ത് സ്ഥിതിചെയ്യുന്ന ഒരു ഗ്രാമമാണ് **പെരുമ്പുഴ**. ഇളമ്പള്ളൂർ ഗ്രാമപഞ്ചായത്തിൽ സ്ഥിതിചെയ്യുന്ന ഈ ഗ്രാമത്തിലൂടെയാണ് കുണ്ടറ - കൊട്ടിയം ബൈപാസ് റോഡ് ,കൊല്ലം ആയൂർ റോഡ്‌ കടന്നു പോകുന്നത് . ചൈനാക്ലേയുടെ വളരെ വലിയ നിക്ഷേപം പെരുമ്പുഴയിൽ കണ്ടെത്തിയിട്ടുണ്ട്. തെക്ക് ഭാഗത്തായി കുരീപ്പള്ളി , വടക്ക് ഭാഗത്ത്‌ പുന്നമുക്കും പടിഞ്ഞാറ് ഭാഗത്ത്‌ കേരളപുരവും കിഴക്ക് ഭാഗത്തായി നല്ലില എന്ന  സ്ഥലങ്ങളും ഉൾപ്പെടുന്നു .പെരുമ്പുഴയുടെ പഴയ പേര് കുരണ്ടിപള്ളി മുക്ക് എന്നായിരുന്നു .

പെരുമ്പുഴയിൽ സ്ഥിതിചെയ്യുന്ന ക്ഷേത്രമാണ് തൃക്കോയിക്കൽ ശ്രീ മഹാവിഷ്ണു മഹാദേവർക്ഷേത്രം. ഈ ക്ഷേത്രം കോയിക്കൽ രാജവംശത്തിന്റെ അധീനതയിൽ ഉള്ളതായിരുന്നു. മഹാവിഷ്ണുവിനും മഹാദേവനും തുല്യപ്രാധാന്യമാണ് ഈ ക്ഷേത്രത്തിൽ നൽകിയിരിക്കുന്നത്.

കവിയും , ചലച്ചിത്ര ഗാന രചയിതാവും ആയ [പെരുമ്പുഴ ഗോപാലകൃഷ്ണന്റെ  ജന്മദേശമാണ് ഇവിടം.
## അമ്പലങ്ങൾ
*തൃക്കോയിക്കൽ ശ്രീ മഹാവിഷ്ണു മഹാദേവർക്ഷേത്രം
*കുളപ്ര ശ്രീ മഹാദേവക്ഷേത്രംചിറയടി ശ്രീമഹാദേവ ക്ഷേത്രം
*പൊയ്കയിൽ ശ്രീ മാടൻകാവ് ക്ഷേത്രം
*മാടൻകാവ് മഹാദേവക്ഷേത്രം തലപ്പറമ്പ് പുനുക്കന്നൂർ

## ക്രിസ്റ്റ്യൻ പള്ളികൾ
സെന്റ് മാർട്ടിൻ മലങ്കര കത്തോലിക്ക പള്ളി

സൈന്റ്റ്‌ ജോൺസ് ബാപ്തിസ്റ്റ് ഓർത്തഡോൿസ്‌ പള്ളി 
## മുസ്ലിം പള്ളികൾ
മുഹിയദ്ദീൻ ജുമാ മസ്ജിദ് 
## വിദ്യാഭ്യാസ സ്ഥാപനങ്ങൾ
*ഗവൺമെന്റ് ലോവർ പ്രൈമറി സ്ക്കുൾ
*മാർ ഗ്രിഗോറിയോസ് അപ്പർ പ്രൈമറി സ്ക്കൂൾ
*എസ് എ ബി ടി എം  അപ്പർ പ്രൈമറി സ്ക്കൂൾ
*എസ് ആർ വി ലോവർ പ്രൈമറി സ്ക്കുൾ
*എസ് എൻ പബ്ളിക് സ്ക്കൂൾ
*നോബിൾ പബ്ളിക് സ്ക്കൂൾ
*മാർ ഇവാനിയോസ് സ്ക്കൂൾ ഓഫ് നഴ്സിങ്ങ്.
## വ്യവസായ സ്ഥാപനങ്ങൾ
അഞ്ചോളം കാഷ്യു ഫാകറ്ററികൾ പെരുമ്പുഴയിൽ പ്രവര്ത്തിക്കുന്നുണ്ട്

## അവലംബങ്ങൾ


വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:കൊല്ലം ജില്ല
സ്വവർഗപ്രണയം വിഷയമാകുന്ന മലയാള സിനിമകളുടെ പട്ടിക

മലയാളത്തിലെ സ്വവർഗപ്രണയം പ്രധാനകഥയിൽ അല്ലെങ്കിൽ ഉപകഥയിൽ വിഷയമായി വരുന്ന സിനിമകളുടെ പട്ടിക താഴെ കൊടുത്തിരിക്കുന്നു.
അയിരൂർ പിഷാരിക്കൽ ദുർഗ്ഗാക്ഷേത്രം

കേരളത്തിലെ എറണാകുളം ജില്ലയിലെ കുന്നുകര പഞ്ചായത്തിൽ സ്ഥിതി ചെയ്യുന്ന ഒരു പ്രസിദ്ധ ക്ഷേത്രമാണ് **അയിരൂർ പിഷാരിക്കൽ ദുർഗ്ഗാക്ഷേത്രം**. കുന്നുകര പഞ്ചായത്തിൽ അങ്കമാലി കണക്കൻ കടവുള്ള അയിരൂർ (എറണാകുളം) ഗ്രാമത്തിലാണ് ക്ഷേത്രം സ്ഥിതി ചെയ്യുന്നത്. ഇവിടുത്തെ പ്രധാനമൂർത്തി ദുർഗ്ഗയാണ്. പരശുരാമൻ പ്രതിഷ്ഠ നടത്തിഎയ്ന്നു വിശ്വസിക്കുന്ന നൂറ്റിയെട്ട് ദുർഗ്ഗാലയങ്ങളിൽ ഒന്നാണ് ഈ ക്ഷേത്രം. പടിഞ്ഞാട്ട് ദർശനമായിട്ടുള്ളഈ ക്ഷേത്രത്തിൽ രണ്ട് പൂജയും പടിത്തരമായി നിശ്ചയിച്ചിട്ടുണ്ട്. വൃശ്ചിക മാസത്തിലെ കാർത്തിക ക്ഷേത്രത്തിൽ ആഘോഷിക്കുന്നു. ശ്രീകൃഷ്ണനാണ് ഇവിടുത്തെ ഉപദേവത. ഇവിടുത്തെ താന്ത്രികവിധി കാളത്തിമേക്കാട്‌ എന്ന ഇല്ലക്കാർക്കാണ്. പറവൂർ തമ്പുരാന്റെയും മാരമറ്റം മനയുടെയും വകയായിരുന്ന ഈ ക്ഷേത്രം ഇപ്പോൾ തിരുവിതാംകൂർ ദേവസ്വം ബോർഡ് വകയാണ്.

## അവലംബം


വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ
വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
പൊക്കിൾ

പൊക്കിൾ ചുഴി എന്നത് അമ്മയുമായി കുഞ്ഞിനു ഉള്ള ബന്ധം ആണ്. ഇതാണ് പൊക്കിൾകൊടി ബന്ധം. ലിംഗഭേദമില്ലാതെ തന്നെ പലർക്കും പൊക്കിൾ ലൈംഗിക ആകർഷണം ഉളവാക്കുന്നത് കൂടിയാണ്.

## അവലംബം
സൈബീരിയൻ ഐബെക്സ്

ഏഷ്യയുടെ മധ്യ,വടക്ക് ,തെക്ക് ഭാഗങ്ങളിൽ കാണപ്പെടുന്ന ഒരിനം കാട്ടാട് ആണ് **സൈബീരിയൻ ഐബെക്സ്**. ഇത് ഏഷ്യാറ്റിക്ക് ഐബക്സ് എന്നും അറിയപ്പെടുന്നു.

ഇന്ത്യയിൽ ഇത് ഹെമിസ് ദേശീയോദ്യാനത്തിൽ കണ്ടുവരുന്നു. ഇതിന്റെ ശാസ്ത്രനാമം *Capra sibirica* എന്നാണ്.

## അവലംബം
ബർച്ച്

ഉത്തരാർദ്ധഗോളത്തിൽ പൊതുവേ കാണപ്പെടുന്ന ഒരിനം മരമാണ്  **ബർച്ച് **. ആംഗലേയത്തിൽ ഇത് Birch എന്നും സംസ്കൃതത്തിൽ  ഇത് भुर्ज എന്നും അറിയപ്പെടുന്നു.Betula എന്ന ജനുസ്സിലെ മരങ്ങളെയാണ് ഇങ്ങനെ പരാമർശിക്കുന്നത്. മലയാളത്തിൽ ഇതിന് **ചീലാന്തി** അല്ലെങ്കിൽ പൂവരശ് എന്നു പറയും.

ഇത് ഒരു ഇലപൊഴിയും മരമാണ്. ഈടുള്ള തടിയാണ് ഈ മരത്തിന്. ഇതിന്റെ ശാഖകളിൽ കണ്ണുകൾ പോലെയുള്ള അടയാളം കാണാം.   ഹെമിസ് ദേശീയോദ്യാനത്തിൽ ധാരാളം ബർച്ച് മരങ്ങൾ കാണാം.

## പൌരാണിക പ്രാധാന്യം
ഇതിന്റെ തൊലി വീതിയിൽ പൊളിച്ചെടുത്ത് , ഇന്നത്തെ കടലാസിന്നു സമാനമായി, പുരാതന ഭാരതത്തിൽ എഴുതാൻ ഉപയോഗിച്ചിരുന്നു. അക്കാലത്ത്  ഭുർജ പത്രം (भुर्ज पत्र) എന്ന് അറിയപ്പെട്ടിരുന്ന ഇത്  ഏറെക്കാലം കേടുകൂടാതെ നിലനിൽക്കുമായിരുന്ന ഒരു എഴുത്ത് ഉപാധി ആയിരുന്നു.  പുരാതന റോം ,റഷ്യ തുടങ്ങിയ പ്രദേശങ്ങളിലും ഇത് ഇങ്ങനെ ഉപയോഗിച്ചിരുന്നു.

ഇതിന്റെ തൊലി ചതച്ചെടുത്ത് ഋഷിമാർ വസ്ത്രമായും ഉപയോഗിച്ചിരുന്നു.

## അവലംബം

## പുറംകണ്ണികൾ

* Tree Family Betulaceae Diagnostic photos of many species, Morton Arboretum specimens
* 

വർഗ്ഗം:അലങ്കാര വൃക്ഷങ്ങൾ
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
ഹിമാലയൻ മാർമറ്റ്

ഹിമാലയത്തിലും , തിബത്തൻ പീഠഭൂമി പ്രദേശങ്ങളിലും കാണപ്പെടുന്ന ഒരിനം കരണ്ടുതീനിയാണ്  **ഹിമാലയൻ മാർമറ്റ്**(Himalayan Marmot) 

സമുദ്ര നിരപ്പിൽ നിന്നും 3,500 മുതൽ 5,200 മീറ്റർ ഉയരത്തിലുള്ള പ്രദേശങ്ങളിൽ ആഴമുള്ള മാളങ്ങൾ ഉണ്ടാക്കി കോളനികൾ ആയി ഇവ താമസിക്കുന്നു. ശൈത്യകാലത്ത് ശിശിര നിദ്ര (hibernation) ചെയ്യുന്നവയാണ് ഇവ.

ഹെമിസ് ദേശീയോദ്യാനത്തിൽ ഇവ കാണപ്പെടുന്നുണ്ട്.

## അവലംബം
ജൂനിപെർ

ഒരു നിത്യഹരിതമരമാണ്  **ജൂനിപെർ**  ഇത് ജൂനിപെറസ് ജനുസ്സിൽ ഉൾപ്പെടുന്നു . ഈ ജനുസ്സിൽ 50 മുതൽ 67 വരെ മരങ്ങൾ ഉണ്ട്.  ഉത്തരാർദ്ധഗോളത്തിൽ വ്യാപകമായി ഇവ കാണപ്പെടുന്നു. ആർട്ടിക്, മധ്യ അമേരിക്കയിലെ ഉയർന്ന പ്രദേശങ്ങൾ, ആഫ്രിക്കയിലെ ഉഷ്ണമേഖലാ പ്രദേശങ്ങളുടെ തെക്ക് ഭാഗം എന്നിവിടങ്ങളിൽ ജൂനിപെർ മരങ്ങൾ കാണാവുന്നതാണ്.

## അവലംബം

വർഗ്ഗം:ജൂനിപെർ
ഉല്ലമാൻ

നാല് കൊമ്പുകൾ ഉള്ള ഒരിനം മാൻ ആണ് **ഉല്ലമാൻ**. ഇതിനെ Four-horned antelope എന്നും വിളിക്കുന്നു. ഇതിന്റെ ശാസ്ത്രനാമം *Tetracerus quadricornis* എന്നാണ്. ഇന്ത്യയിലും നേപ്പാളിലുമാണ് ഇത് പ്രധാനമായി കാണപ്പെടുന്നത്. മൂന്ന് ഉപജാതികളെ തിരിച്ചറിയപ്പെട്ടിട്ടുണ്ട്. 

## രൂപവിവരണം
ചെറിയ ഇളം ബ്രൗൺ നിറമുള്ള ആന്റിലോപ്പാണ് ഉല്ലമാൻ (Chowsingha). ചെറുപ്പത്തിൽ ചുവപ്പുനിറമാർന്ന ഇവ പ്രായമാകുംതോറും കൂടുതൽ മഞ്ഞയായി മാറുന്നു. ആണിന് രണ്ടുജോഡി കൊമ്പുകളാണുള്ളത്. മുന്നിലുള്ള ജോഡി വളരെ ചെറുതാണ്. മിനുസമുള്ള  ഇതിന്റെ കൊമ്പിൽ മറ്റു ആന്റിലോപ്പുകളിൽ കാണുന്നത്പോലെ വളയങ്ങളില്ല. ഇതിന്റെ ഓരോ കാലിലേക്കും കറുപ്പ് വരകൾ പടർന്നിറങ്ങുന്നതു കാണാം. താഴ്ത്തിയുള്ള ചൂളം പോലെയാണ് 'ചൗസിംഘ' യുടെ ശബ്ദം.എന്നാൽ കേഴമാനെ പോലെ 'കുരയ്ക്കാ'റുമുണ്ട്. 

തോൾവരെ പൊക്കം. 55 - 65 സെ. മീ; തൂക്കം : 20 കിലോ

## ആവാസം
മരുപ്രദേശങ്ങളിലും  വരണ്ട ഇലപൊഴിയും കാടുകളിലും കുറ്റിക്കാടുകൾ നിറഞ്ഞതും ഉയർന്നും താഴ്ന്നുമിരിക്കുന്നതായ കുന്നിൻ പ്രദേശങ്ങളോടാണ് കൂടുതൽ താല്പര്യം.  

പുല്ലും സസ്യങ്ങളുമാണിവ ഭക്ഷിക്കുന്നത്.

## നിലനില്പിനുള്ള ഭീഷണി
വേട്ട, കാലിമേയ്ക്കൽ, ആവാസവ്യവസ്ഥയുടെ നഷ്ടം

## ചിത്രങ്ങൾ

File:Tetracerus_quadricornis_I.jpg
File:Four-horned_Antelope.jpg
File:Four-horned_Antelope.JPG


## ഇതും കാണുക

* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
അർജുൻ (ടാങ്ക്)

ഇന്ത്യയുടെ ആദ്യത്തെ തദ്ദേശീയ നിർമിത മെയിൻ ബാറ്റിൽ ടാങ്ക് ആണ് **അർജുൻ**. ഇന്ത്യൻ പ്രതിരോധ ഗവേഷണ സ്ഥാപനമായ ഡിആർഡിഒ ആണ്, ഇന്ത്യൻ കരസേനക്ക് വേണ്ടി  ഈ മൂന്നാം തലമുറ  ടാങ്ക് വികസിപ്പിച്ചത്. മഹാഭാരത ഇതിഹാസത്തിലെ പോരാളിയായ അർജുനന്റെ പേരാണ് ടാങ്കിനു നൽകിയിരിക്കുന്നത്. 120 മില്ലീമീറ്റർ റൈഫിൾഡ് തോക്ക് , അതിനോടു ചേർന്ന് ഘടിപ്പിച്ച 7.62 മില്ലീമീറ്റർ യന്ത്രത്തോക്ക് ,മറ്റൊരു 12.7 മില്ലീമീറ്റർ വിമാനവേധതോക്ക് എന്നിവയാണ് പ്രധാന ആയുധങ്ങൾ. കമാണ്ടർ, ഗണ്ണർ, ലോഡർ, ഡ്രൈവർ എന്നിങ്ങനെ നാലു പേരാണ് ടാങ്ക് പ്രവർത്തിപ്പിക്കുന്നത്. ഈ ടാങ്കിനു സംരക്ഷണം നൽകുന്നത് 'കാഞ്ചൻ' എന്നു പേരുള്ള ഡിആർഡിഓ വികസിപ്പിച്ച കവചം ആണ്. 1400 എച്ച്പി ജർമൻ എംടിയു എഞ്ചിൻ ആണ് ടാങ്കിനെ ചലിപ്പിക്കുന്നത്. പരമാവധി റോഡ് വേഗത മണിക്കൂറിൽ 70 കിമീയും (43 മൈൽ) മറ്റിടങ്ങളിൽ (ക്രോസ് കൺട്രി) മണിക്കൂറിൽ 40 കിലോമീറ്ററുമാണ് (25 മൈൽ).
## ചരിത്രം
സ്വാതന്ത്ര്യാനന്തരം ഇന്ത്യൻ കവചിതസേന ഉപയോഗിച്ചിരുന്നത് ബ്രിട്ടീഷ്, ഫ്രഞ്ച്, അമേരിക്കൻ നിർമിതമായ ടാങ്കുകളായിരുന്നു. 1965 ൽ ബ്രിട്ടണിലെ വിക്കേഴ്സ് ആംസ്ട്രോങ് കമ്പനിയുടെ 'വിക്കേഴ്സ് മാർക്ക് 1' എന്ന ടാങ്ക്  അവരുടെ  ലൈസൻസോടെ ഇന്ത്യയിൽ "വിജയാന്ത" എന്ന പേരിൽ നിർമ്മിക്കാൻ തുടങ്ങി. ഇതിനെതുടർന്നു 1972 ലാണ് സ്വന്തമായ ടാങ്ക് പദ്ധതി ആരംഭിച്ചത്.എഞ്ചിൻ ഒഴികെ മറ്റ് ഭാഗങ്ങൾ ഡിആർഡിഓ യുടെ ഉപ വിഭാഗമായ സിവിആർഡിഇ രൂപകൽപന ചെയ്തു.'ക്രൌസ്സ് മഫ്ഫീ' എന്ന ജർമൻ കമ്പനിയുടെ സഹകരണവും ഉണ്ടായിരുന്നു.പൊഖ്രാൻ ആണവ പരീക്ഷണത്തെ തുടർന്നുണ്ടായ ഉപരോധവും മറ്റും ഈ പദ്ധതിയെ പിന്നോട്ടടിച്ചു.1996ലാണ് ഗവൺമെൻറ് ഈ ടാങ്കിനെ കൂടുതൽ എണ്ണത്തിൽ നിർമ്മിക്കുവാൻ തീരുമാനിച്ചത്.1974ൽ 15.5 കോടി രൂപ അനുവദിച്ച സ്ഥാനത്ത് 1995 ഓടെ ഡിആർഡിഓ 300 കോടി രൂപ ചെലവഴിച്ചു കഴിഞ്ഞിരുന്നു.വിലക്കയറ്റവും ടാങ്കിന്റെ രൂപകൽപന സംബന്ധിച്ച്  കരസേനയുടെ മാറുന്ന ആവശ്യങ്ങളുമായിരുന്നു ഇതിന് കാരണമായി ചൂണ്ടിക്കാണിക്കപ്പെട്ടത്.

## നിർമ്മാണവും ഉപയോഗവും
2000മാണ്ടിൽ കരസേന  124 അർജുൻ ടാങ്കുകൾക്ക് ഓർഡർ നൽകി.ഒഴിവാക്കുന്നടി55 ടാങ്കുകൾക്ക് പകരമാണ് ഇവ ഉൾപ്പെടുത്തിയത്.ഇതുവരെ 100 ലധികം ടാങ്കുകൾ സേനയ്ക്ക് കൈമാറിയിട്ടുണ്ട്. തമിഴ്നാട്ടിലെ ചെന്നൈക്കടുത്തുള്ള ആവടിയിലെ ഹെവി വെഹിക്കിൾസ് ഫാക്ടറിയിലാണ് ടാങ്ക് നിർമ്മാണം. 
## നവീകരണം
അർജുൻ ടാങ്കിനെ മാർക്ക് 2 നിലവാരത്തിലേക്ക് എത്തിക്കുന്നതിന് നിരവധി സാങ്കേതികവിദ്യകൾ വികസിപ്പിച്ചു.റിയാക്ടീവ് ആർമർ പ്ലേറ്റുകൾ ,ഓക്സിലറി പവർ യൂണിറ്റ് ,രാത്രി കാഴ്ച്ച സംവിധാനങ്ങൾ ,റിമോട് കണ്ട്രോൾഡ് വെപ്പൺ സ്റ്റേഷൻ,നഗര യുദ്ധ അതിജീവന സംവിധാനങ്ങൾ ,
തുടങ്ങി 93 ഓളം പരിഷ്കാരങ്ങൾ വരുത്തിയിട്ടുണ്ട് .
## വിവരണങ്ങൾ
*ഭാരം : 58.5 ടൺ
*      :55 ടൺ (മാർക്ക് 2)
*നീളം  :10.638 മീറ്റർ
*വീതി  :3.864 മീറ്റർ
*ഉയരം :2.32 മീറ്റർ

## ആയുധങ്ങൾ
*120 മീ മീ തോക്ക് x 1
*12.7 മി മീ യന്ത്രത്തോക്ക് x 1 
*7.62 മി മീ യന്ത്രത്തോക്ക് x 1
*HE,HEAT, HESH ,APFSDS ഷെല്ലുകൾ x 39

## രൂപാന്തരങ്ങൾ
*അർജുൻ 2.
*ടാങ്ക് എക്സ്. 
*130 എംഎം സെൽഫ് പ്രൊപെൽഡ് പീരങ്കി. 
*അർജുൻ ബ്രിഡ്ജ് ലേയർ
*കവചിത എഞ്ചിനീറിങ് വാഹനം . 
*ഭീം 155 എംഎം ഹോവിറ്റ്സർ
*അർജുൻ സിമുലേറ്റർ  
## അവലംബം

വർഗ്ഗം:യുദ്ധടാങ്കുകൾ
വർഗ്ഗം:ഇന്ത്യൻ സേന
ഫയാസ് ഖാൻ (തബല വാദകൻ)

തബല വാദകനായിരുന്നു **ഉസ്താദ് ഫയാസ് ഖാൻ**(1934 - 12 നവംബർ 2014). ഡൽഹി ഖരാനയുടെ ശക്തനായ പ്രചാരകനായിരുന്ന ഇദ്ദേഹം പ്രമുഖ സംഗീതജ്ഞർക്കൊപ്പം തബല വായിച്ചിട്ടുണ്ട്. ഒട്ടേറെ വിദേശരാജ്യങ്ങളിലെ സംഗീത പരിപാടികളിൽ പങ്കെടുത്തിട്ടുള്ള ഖാൻ ഒരു വർഷത്തോളം വാഷിങ്ടൺ സർവകാലശാലയിൽ അധ്യാപകനായിരുന്നു. 
## ജീവിതരേഖ
രാജസ്ഥാനിലെ  സികറിൽ സംഗീത കുടുംബത്തിൽ ജനിച്ചു. പിതാവ് നസീർ ഖാൻ കരോലി മഹാരാജാവിന്റെ സദസ്സിലെ സാരംഗി - തബല വാദകനായിരുന്നു. ഉസ്താദ് ഹിദായത്ത് ഖാന്റെ ശിഷ്യനായി തബലവാദനം തുടങ്ങി.

ഹിന്ദുസ്ഥാനി സംഗീതത്തിലെ പ്രമുഖരായ മൂന്നു തലമുറയിലെ സംഗീതജ്ഞർക്ക് തബല വായിച്ചു. ഭീംസെൻ ജോഷി, പണ്ഡിറ്റ് ജസ്രാജ്, മല്ലികാർജുൻ മൻസൂർ, കുമാർ ഗന്ധർവ, ഉസ്താദ് അമീർഖാൻ, സിദ്ധേശ്വരി ദേവി, ബഡേ ഗുലാം അലിഖാൻ, ഹാഫിസ് അലിഖാൻ, ബേഗം അക്തർ, പന്നാലാൽ ഘോഷ്, അലി അക്ബർ ഖാൻ, രവി ശങ്കർ, അംജദ് അലി ഖാൻ, ഹരിപ്രസാദ് ചൗരസ്യ, വിലായത്ത് ഖാൻ, വിശ്വജിത്ത് റോയ് ചൗധരി തുടങ്ങി നിരവധി പ്രമുഖർക്കൊപ്പം ഒട്ടേറെ കച്ചേരികളിൽ പങ്കെടുത്തിട്ടുണ്ട്
പ്രശസ്ത മൃദംഗവാദകനായിരുന്ന രാംനാഥ് ഈശ്വരനിൽനിന്ന് മൃദംഗവും അഭ്യസിച്ചു. 1955-ൽ ആകാശവാണിയിൽ തബലവാദകനായി ചേർന്നു. ഡൽഹി ആകാശവാണിയിൽ 1993 വരെ ജോലിചെയ്തു. 
## അവലംബം


വർഗ്ഗം:1934-ൽ ജനിച്ചവർ
വർഗ്ഗം:തബല വിദ്വാന്മാർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 12-ന് മരിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
പൂർണ്ണിമ

ഇന്ത്യയിലെ കർണ്ണാലിലെ നാഷണൽ ഡെയറി റിസേർച്ച് ഇൻസ്റ്റിട്യൂട്ട് ക്ലോണിംഗിലൂടെ വികസിപ്പിച്ചെടുത്ത പോത്തിൻ കുട്ടിയാണ് **പൂർണ്ണിമ**. 44 കിലോഗ്രാം ഭാരമുണ്ട്. ഹാൻഡ് ഗൈഡഡ് ക്ലോണിംഗ് ടെക്നിക് എന്ന പുതുസങ്കേതമുപയോഗിച്ചാണ് ഇത് സാധ്യമായത്. മാതൃജീവിയുടെ ചെവിയിലെ കോശമാണ് ക്ലോൺ ചെയ്യാനായി ഉപയോഗിച്ചത്. കാരൻ-കീർത്തി എന്ന പോത്തിൽ നിന്നാണ് പൂർണിമയെ ഉത്പാദിപ്പിച്ചത്. 2013 സെപ്തംബർ 6 ന് സാധാരണ പ്രസവത്തിലൂടെ പൂർണിമ ജനിച്ചു. 
## അവലംബം
* ഇന്ത്യൻ കൗൺസിൽ ഓഫ് അഗ്രിക്കൾച്ചറൽ റിസേർച്ച് സൈറ്റ്
* മാതൃഭൂമി ഇയർബുക്ക് 2014, പേജ് 707.

വർഗ്ഗം:ക്ലോണിങ്ങിലൂടെ ജനിച്ച ജന്തുക്കൾ
അനസൂയാബായി കാലേ

ഇന്ത്യൻ സ്വാതന്ത്ര്യസമരനേതാവും സാമൂഹികപ്രവർത്തകയും ഒന്നും രണ്ടും ലോക്സഭകളിലെ അംഗവുമായിരുന്നു **അനസൂയാബായി കാലേ** (1896 - 1958).
## ജീവിതരേഖ
ഗംഗുബായിയുടെയും അഭിഭാഷകനായ സദാശിവ്‌ ബി. ഭാട്ടേയുടെയും പുത്രിയായി 1896ൽ ബെൽഗാമിൽ ജനിച്ചു. 1913ൽ മെട്രിക്കുലേഷൻ പാസ്സായി. ഫെർഗുസൺ കോളജ്‌, ബറോഡ കോളജ്‌ എന്നിവിടങ്ങളിൽ പഠനം തുടർന്നെങ്കിലും 1916ൽ പി.ബി. കാലേയുമായുള്ള വിവാഹംമൂലം വിദ്യാഭ്യാസം പൂർത്തിയാക്കാൻ കഴിഞ്ഞില്ല. 1926 മുതൽ കാലേദമ്പതികൾ നാഗ്‌പ്പൂരിൽ സ്ഥിരതാമസമാക്കി. 1928ൽ കാലേ മധ്യസംസ്ഥാന നിയമനിർമ്മാണസഭയിൽ (Central Provinces Legislative Council) അംഗമായി; അതോടൊപ്പം വനിതാജയിലുകളിലെ "സന്ദർശക' (visitor) യും. 1929ൽ അന്താരാഷ്‌ട്ര തൊഴിൽസംഘടന(ILO)യിൽ ഒരംഗമായി നിയമിക്കപ്പെട്ടു. 1930ൽ നിയമസഭാംഗത്വം രാജിവച്ച്‌ ഗാന്ധിജിയുടെ സത്യഗ്രഹപ്രസ്ഥാനത്തിൽ ചേർന്നു. തത്‌ഫലമായി നാലു മാസക്കാലം ജയിലിൽ കഴിച്ചുകൂട്ടേണ്ടിവന്നു. 1932ൽ അവർ അഖിലേന്ത്യാ കോൺഗ്രസ്‌ കമ്മിറ്റി (A.I.C.C.) അംഗമായി. അയിത്തവിരുദ്ധസമരത്തോടനുബന്ധിച്ച്‌ ഗാന്ധിജി മധ്യസംസ്ഥാനത്തു സഞ്ചരിച്ചപ്പോൾ കാലേയും അദ്ദേഹത്തെ അനുഗമിച്ചിരുന്നു. 1935ൽ നാഗ്‌പൂർ കോൺഗ്രസ്‌ കമ്മിറ്റി പ്രസിഡന്റായ കാലേ, 1936ൽ മൊഹപയിൽവച്ച്‌ നടന്ന മധ്യസംസ്ഥാന ഹരിജനസമ്മേളനത്തിൽ അധ്യക്ഷത വഹിച്ചു. മധ്യസംസ്ഥാനബിറാർ നിയമസഭയിലേക്ക്‌ നാഗ്‌പ്പൂരിൽനിന്ന്‌ 1937ൽ തെരഞ്ഞെടുക്കപ്പെട്ടു; അല്‌പകാലം ഡെപ്യൂട്ടിസ്‌പീക്കറായും സേവനമനുഷ്‌ഠിച്ചു. 1938ൽ നാഗ്‌പ്പൂർ വനിതാസമ്മേളനം സംഘടിപ്പിക്കുന്നതിൽ മുൻകൈയെടുത്തു പ്രവർത്തിച്ചു. ഗോണ്ടുകളുടെ സത്യഗ്രഹ(1942)ത്തിൽ പങ്കെടുത്ത്‌ അറസ്റ്റ്‌ വരിച്ചവരെ മോചിപ്പിക്കാൻ കാലേ അക്ഷീണയത്‌നം നടത്തി. 1937ലെ നാഗ്‌പ്പൂർ വനിതാ സമ്മേളനത്തിൽ, വനിതകൾ സാമൂഹിക, രാഷ്‌ട്രീയ പ്രശ്‌നങ്ങളിലും പങ്കെടുക്കണമെന്ന്‌ വാദിച്ചു. ഈ സംഘടനയുടെ 1947ലെ പൊതുയോഗാധ്യക്ഷയും ഇവരായിരുന്നു. ഗാന്ധിജിയുടെ നിര്യാണ(1948)ത്തെത്തുടർന്നുണ്ടായ സംഘർഷാവസ്ഥയിൽ, ദുർബലരെ സഹായിക്കാൻ അവർ മുന്നോട്ടുവന്നു. 1952ലും 1957ലും ലോക്‌സഭാംഗമായി കാലേ തെരഞ്ഞെടുക്കപ്പെട്ടു. 1952ൽ കാനഡയിൽ ചേർന്ന കോമൺവെൽത്ത്‌ സമ്മേളനത്തിൽ ഒരു പ്രതിനിധിയായി ങ്കെടുത്തിട്ടുണ്ട്.  ഐക്യമഹാരാഷ്‌ട്രവാദി കൂടിയായിരുന്ന അനസൂയാബായി കാലേ 1958ൽ അന്തരിച്ചു. 
## അവലംബം


വർഗ്ഗം:1896-ൽ ജനിച്ചവർ
വർഗ്ഗം:1958-ൽ മരിച്ചവർ
വർഗ്ഗം:ഒന്നാം ലോക്‌സഭയിലെ അംഗങ്ങൾ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:ലോക്സഭയിലെ വനിതാ അംഗങ്ങൾ
ഫാത്തിമ മാതാ ഗേൾസ് ഹയർ സെക്കണ്ടറി സ്കൂൾ കൂമ്പൻപാറ

ഇടുക്കി ജില്ലയിൽ ദേവികുളം താലൂക്കിൽ അടിമാലിക്കടുത്തുള്ള കൂമ്പൻപാറയിൽ സ്ഥിതിചെയ്യുന്ന വിദ്യാലയമാണ് **ഫാത്തിമ മാതാ ഗേൾസ് ഹയർ സെക്കണ്ടറി സ്കൂൾ**. അടിമാലിയിൽ നിന്ന് 3 കിലോമീറ്റർ അകലെ കൂമ്പൻപാറ ഗ്രാമത്തിലാണ് ഈ വിദ്യാലയം സ്ഥിതിചെയ്യുന്നത്. 1961 ലാണ് ഈ വിദ്യാലയം പ്രവർത്തനമാരംഭിച്ചത്. നേഴ്സറി മുതൽ +2 വരെയുള്ള തരത്തിലെ വിദ്യാർത്ഥികൾ ഇവിടെ പഠിക്കുന്നു. സി. എം. സി കാർമൽഗിരി കോർപ്പറേറ്റ് എഡ്യൂക്കേഷണൽ ഏജൻസി ഓഫ് കാർമൽഗിരി പ്രൊവിൻസ് ഇടുക്കിയുടെ കീഴിലാണ് ഇത് പ്രവർത്തിക്കുന്നത്. 
## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
* സ്ക്കൂൾവിക്കി
## അവലംബം

വർഗ്ഗം:പുതുമുഖലേഖനം
വർഗ്ഗം:ഇടുക്കി ജില്ലയിലെ വിദ്യാലയങ്ങൾ
ലിംഗ തന്മ വിഷയമാകുന്ന മലയാള സിനിമകളുടെ പട്ടിക

മലയാളത്തിലെ ലിംഗ തന്മ (Gender Identity) പ്രധാനകഥയിൽ അല്ലെങ്കിൽ ഉപകഥയിൽ വിഷയമായി വരുന്ന സിനിമകളുടെ പട്ടിക താഴെ കൊടുത്തിരിക്കുന്നു. ഇത്തരം സിനിമകൾ എല്ലാം ജന്മനാ ഭിന്നലിംഗർ (Transgender) ആയിട്ടുള്ളവരെക്കുറിച്ച് ആയിരിക്കണമെന്നില്ല.

വർഗ്ഗം:മലയാളചലച്ചിത്രവുമായി ബന്ധപ്പെട്ട പട്ടികകൾ
കക്കാടംപുറം

മലപ്പുറം ജില്ലയിലെ അബ്ദുൽറഹ്മാൻ നഗർ പഞ്ചായത്തിലെ ഒരു വാർഡ്. കൊണ്ടോട്ടി തിരൂരങ്ങാടി പാത ഇത് വഴി കടന്നു പോകുന്നു. 

### ചരിത്രം

മുമ്പ് വിജനമായി കിടന്നിരുന്ന ഒരു വലിയ പറമ്പായിരുന്നു ഈ പ്രദേശം. കക്കാട്ടുകാരനായിരുന്ന ഏതെങ്കിലും വ്യക്തിയുടെ കൈവശമായിരുന്നിരിക്കണം ഈ പ്രദേശം. അതിനാലായിരിക്കണം കക്കാടംപുറം എന്ന പേര് ലഭിച്ചത്. 

ജന്മികളായ നെച്ചിക്കാട്ട'് ഇല്ലക്കാരുടെ കൈവശമായിരുന്നു കക്കാടംപുറം പിന്നീട് സാമൂതിരി ഭരണത്തിലെത്തിച്ചേരുകയും പിന്നീട് സാമൂതിരി കോട്ടക്കൽ കോവിലകത്തെ ഏല്പിച്ചു കൊടുക്കുകയുമായിരുന്നു.

അടുത്ത കാലം വരെ വിജനമായി കിടന്നിരുന്ന കക്കാടംപുറത്ത് ഇപ്പോൾ ഒരു സർക്കാർ യു. പി. സ്‌കൂൾ, ഒരു മദ്രസ, ഒരു ജുമാ മസ്ജിദ്, രണ്ട് നമസ്‌കാര പള്ളികൾ, രണ്ട് അംഗനവാടികൾ, ഒരു അങ്ങാടി എന്നിവ നില കൊള്ളുന്നു. കുറുക്കൻ കുഞ്ഞായിൻ മുസ്ലിയാർ, പാവുതൊടിക മുഹമ്മദ്, ചേമ്പട്ടിയിൽ പി. കെ. മൊയ്തീൻ ഹാജി, പാലമടത്തിൽ പുതുപ്പറമ്പിൽ ഏനിക്കുട്ടി എന്നിവർ സ്ഥലത്തെ പ്രമുഖരായിരുന്നു. മദ്രസക്ക് സ്ഥലം സംഭാവന നൽകിയ ഇദ്ദേഹത്തിന്റെ സ്ഥലത്താണ് സ്‌കൂളും നിർമ്മിച്ചത്. 

### സാമ്പത്തിക രംഗം

കപ്പ, നെല്ല്, എള്ള് എന്നീ കൃഷികളും അടക്ക വ്യവസായവുമായിരുന്നു പ്രധാന സാമ്പത്തിക സ്രോതസ്സുകൾ. പനമ്പുഴക്കടവ് പ്രധാന വാണിജ്യ കേന്ദ്രമായിരുന്നു. തലച്ചുമടായി കൊണ്ടു വിരുന്ന ചരക്കുകൾ, തോണികൾ, ചങ്ങാടം എന്നിവ വഴി അന്യ ദിക്കുകളിലേക്ക് കയറ്റി അയച്ചിരുന്നത് ഇത് വഴിയായിരുന്നു. കൊപ്ര, ചൂടി എന്നിവയും ഇവിടെ നി്ന്ന് കയറ്റി അയച്ചിരുന്നു. തോണിയും, രാമനാട്ടുകര വഴി ഊടുവഴിയിലൂടെയുമായിരുന്നു ചരക്കുകൾ കോഴിക്കോട്ടെത്തിച്ചിരുന്നത്. 

തൃശൂർ, കൊച്ചി, കോട്ടയം, കൊല്ലം, ആലപ്പുഴ എന്നിവിടങ്ങളിൽ കക്കാടംപുറത്തുകാർ ജോലി ചെയ്തിരുന്നു. അത് വഴി നേടിയ തൊഴിൽ വൈദഗ്ദ്ധ്യവും അനുഭവ സമ്പത്തും അസംസ്‌കൃത വസ്തുക്കളുടെ ലഭ്യതയെ കുറിച്ച അറിവും, വ്യവസായ തല്പരരായ പാവുതൊടിക മുഹമ്മദിനെ പോലുള്ളവരെ, വ്യവായ രംഗത്തേക്ക് നയിക്കുകയായിരുന്നു.

### പാത്രവ്യവസായം

അലൂമനീയ പാത്രങ്ങളുടെ കച്ചവടം, ചെമ്പ് പാത്ര റിപ്പയറിംഗ്, ഈയം പൂശൽ എന്നിവ തൊഴിലായി സ്വീകരിച്ച വലിയൊരു വിഭാഗം പ്രദേശത്തുണ്ടായിരുന്നു. പ്രധാനമായും വടക്കൻ കേരളമായിരുന്നു ഇവരുടെ പ്രവർത്തന കേന്ദ്രങ്ങൾ. കച്ചവടക്കാരും തൊഴിലാളികളുമായി മുപ്പതോളം കക്കാടംപുറത്തുകാർ തളിപ്പറമ്പിൽ മാത്രം ഉണ്ടായിരുന്നുവെന്നാണ് പറയപ്പെടുത്. എന്നാൽ ഗൾഫു സ്വാധീനം പ്രദേശത്തിന്റെ മുഖഛായ തികച്ചും മാറ്റുകയായിരുന്നു.

## അവലംബം
ഗെ

സ്വന്തം ലിംഗത്തിലുള്ളവരോട് തന്നെ ലൈംഗികവും വൈകാരികവുമായ ആകർഷണം തോന്നുന്നവരാണ് **സ്വവർഗപ്രണയികൾ**(). **സ്വവർഗപ്രേമി, സ്വവർഗാനുരാഗി, സ്വവർഗസ്നേഹി** എന്നിവയൊക്കെ ഇതിൻറെ പര്യായപദങ്ങളാണ്. ഭൂരിപക്ഷം മനുഷ്യരുടേയും ലൈംഗിക ആകർഷണം എതിർവർഗത്തോട് ആയിരിക്കെ സ്വവർഗലൈംഗികത ഉള്ള ഒരു ന്യൂനപക്ഷമാണ് സ്വവർഗപ്രണയികൾ. പുരുഷന്മാരെയും സ്ത്രീകളെയും സൂചിപ്പിക്കാൻ സ്വവർഗപ്രണയി എന്ന പദം ഉപയോഗിക്കാമെങ്കിലും പുരുഷസ്വവർഗപ്രേമികളെ സൂചിപ്പിക്കാനാണ് ഇത് കൂടുതൽ ഉപയോഗിക്കുന്നത്. മറ്റൊരു സ്ത്രീയെ പ്രണയിക്കുന്ന സ്ത്രീയെ എടുത്ത് സൂചിപ്പിക്കാൻ സ്വവർഗപ്രണയിനി (Lesbian) എന്ന പദം ഉപയോഗിക്കുന്നു.

ഭൂരിപക്ഷത്തിൽ നിന്നും വ്യത്യസ്തമായ ലൈംഗികചായ്‌വോ (Sexual orientation) ലിംഗതന്മയോ (Gender Identity) ഉള്ള ന്യൂനപക്ഷത്തെ **[[എൽജിബിടി|എൽജിബിടിഐഎ]]**  (LGBTIA)എന്ന് വിളിക്കുന്നു.  സ്വവർഗപ്രണയി എന്നത് 'എൽജിബിടിഐ എ'യിലെ 'ജി' എന്ന ഉപവിഭാഗമാണ്. സ്വവർഗപ്രണയികൾക്ക് ഭൂരിപക്ഷത്തെ പോലെ എതിർവർഗത്തോട് ലൈംഗികതാൽപര്യം തോന്നുകയില്ല. ആണിനോടും പെണ്ണിനോടും ലൈംഗികാകർഷണം തോന്നുന്നവരെ ഉഭയവർഗപ്രണയി (Bisexual) എന്ന് വിളിക്കുന്നു.

ഭാരതീയസാഹിത്യത്തിൽ സ്വവർഗസ്നേഹത്തെ കുറിച്ച് ആദ്യമായി എഴുതിയത് മാധവിക്കുട്ടി ആയിരിക്കാനാണ്‌ സാധ്യത (1947-ൽ എഴുതിയ "അവളുടെ വിധി" എന്ന കഥ).  'സ്വവർഗസ്നേഹി' എന്ന വാക്ക് മലയാളത്തിൽ ആദ്യമായി ഉപയോഗിച്ചത് അവരുടെ "എൻറെ കഥ" (1973) എന്ന കൃതിയിലാണ്. ആഗോളീകരണത്തിന്റെ ഭാഗമായി **ഗേ, ലെസ്ബിയൻ** എന്നീ വാക്കുകൾ മലയാളത്തിൽ അങ്ങനെ തന്നെ ഉപയോഗിക്കുന്നതും ആധുനികകാലത്ത് കണ്ടു വരുന്നു. ഈ അടുത്ത കാലത്ത് ഇറങ്ങിയ ചില മലയാള സിനിമകൾ (ഋതു, മുംബൈ പോലീസ്,മൂത്തോൻ) ഇതിന് ഉദാഹരണമാണ്. സ്വവർഗപ്രണയം വിഷയമായി വരുന്ന മലയാള കൃതികൾ ഈ പട്ടികയിലും സിനിമകൾ ഈ പട്ടികയിലും കാണാം.

കേരളീയരായ സ്വവർഗപ്രണയികളുടെ സംഘടനകളാണ് ക്വിയറളയും ക്വിയറിഥം എന്നതും. ക്വിയറായ സ്ത്രീകൾക്ക് മാത്രമായി സഹയാത്രിക എന്ന സംഘടനയും പ്രവർത്തിക്കുന്നു.

## അവലംബങ്ങൾ

വർഗ്ഗം:Sexual orientation
ഫ്രീ ഹഗ്സ് കാമ്പേൻ

ലൈംഗിക ന്യുനപക്ഷത്തിന് പൊതു സ്ഥലങ്ങളിൽ അവരുടെ അവകാശത്തിനും അഗീകാരത്തിനും വേണ്ടി നടത്തിയ പ്രചാരണ പ്രവർത്തനം ആണ് ഫ്രീ ഹഗ്സ്.  

2014 സെപ്റ്റംബർ 7 ഞായറാഴ്‌ച  ക്വിയറളയുടെ ആഭിമുഖ്യത്തിൽ തിരുവനന്തപുരം മൃഗശാല പരിസരത്ത് നടന്നു.ഇതിനു മുൻപ് മറ്റു  LGBT  സംഘടനയുടെ നേതൃത്വത്തിൽ  കൊച്ചി മറൈൻ ഡ്രൈവ് ൽ 2014 ജൂൺ 15  നു നടന്നിരുന്നു.  ഒടുവിൽ 2014 നവംബർ  1 നു തൃശ്ശൂർ വടക്കുംനാഥ ക്ഷേത്ര പരിസരത്ത് വച്ചാണ് സംഘടിപ്പി​ച്ചത് . ഈ പ്രവർത്തനങ്ങളിൽ യുവതി - യുവാക്കളും ഒപ്പം അനവധി സാമൂഹിക  സംഘടനകളും പങ്കെടു​ത്തു. 

ഐ പി സി 377 വകുപ്പ് പ്രകാരം സ്വവർഗ്ഗാനുരാഗം ശിക്ഷാർഹ​മാക്കിയതിനെതിരെ ആയിരുന്നു പ്രതിഷേധ പ്രകടനം​. ​

## അവലംബങ്ങൾ

വർഗ്ഗം:പുതുമുഖലേഖനം
ഗുരുവായൂർ തീവണ്ടിനിലയം

തൃശ്ശൂർ - ഗുരുവായൂർ തീവണ്ടിപ്പാതയിലെ അവസാനത്തെ തീവണ്ടി നിലയമാണ് **ഗുരുവായൂർ തീവണ്ടിനിലയം**. തീർത്ഥാടനകേന്ദ്രമായ ഗുരുവായൂരിനെ പ്രധാനപ്പെട്ട സ്ഥലങ്ങളുമായി ബന്ധിപ്പിക്കുന്ന തീവണ്ടികൾ ഇവിടെ നിന്നും ആരംഭിക്കുന്നു. ചെന്നൈ എഗ്മോർ, എറണാകുളം, തിരുവനന്തപുരം, മധുര എന്നീ സ്റ്റേഷനുകളിൽ നിന്നും ട്രെയിനുകൾ സർവീസ് നടത്തുന്നുണ്ട്.

## നിർത്തുന്ന തീവണ്ടികൾ

വർഗ്ഗം:ഗുരുവായൂർ
വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
ഷുര്യാമോവ് ഗരാസിമെങ്കോ വാൽനക്ഷത്രം

**ഷുര്യാമോവ്-ഗരാസിമെങ്കോ** അഥവാ **67P** എന്നത് 6.45 വർഷം ഭ്രമണകാലം ഉള്ള ഒരു വാൽനക്ഷത്രമാണ്. സ്വന്തം അച്ചുതണ്ടിൽ 12.4 മണിക്കൂറുകൾ കൊണ്ട് കറങ്ങുന്ന ഇതിന്റെ പരമാവധി വേഗത സെക്കന്റിൽ  ഏകദേശം 38 കിലോമീറ്ററുകൾ ആണ്.  സോവിയറ്റ് ഉക്രേനിയൻ ശാസ്ത്രജ്ഞരായ ക്ലിം ഇവാനോവിച്ച് ഷുര്യാമോവും സ്വെറ്റിലാനാ ഇവാനോവാ ഗരാസിമെങ്കോയും ചേർന്ന് 1969ലാണ് ആദ്യമായി ഈ വാൽനക്ഷത്രത്തെ നിരീക്ഷിച്ചത്.
2004 മാർച്ച് 2ന് യൂറോപ്പ്യൻ ബഹിരാകാശ ഏജൻസി വിക്ഷേപിച്ച റോസെറ്റ പേടകത്തിന്റെ ലക്ഷ്യസ്ഥാനമാണ് ഷുര്യാമോവ്-ഗരാസിമെങ്കോ. 2014 സെപ്റ്റം‌ബർ 10ന് ഭ്രമണപഥത്തിൽ പ്രവേശിച്ച റോസെറ്റ അതിന്റെ ശിശു പേടകമായ ഫിലേയെ ഈ വാൽനക്ഷത്രത്തിൽ ഇറക്കി. ബഹിരാകാശ ചരിത്രത്തിൽ ആദ്യമായാണ് മനുഷ്യനിർമ്മിതമായ ഒരു പേടകം ഒരു വാൽനക്ഷത്രത്തിന്റെ കേന്ദ്രത്തിൽ ഇറങ്ങുന്നത്.

## കണ്ടെത്തൽ
ഷുര്യമോവ്-ഗരാസിമെങ്കോ വാൽനക്ഷത്രത്തിന്റെ സാനിധ്യം ആദ്യമായി തിരിച്ചറിഞ്ഞത് കീവ് സർവകലാശാലയിലെ ഖഗോളഭൗതികശാസ്ത്രജ്ഞനായ ക്ലിം ഇവാനോവിച്ച് ഷൂര്യമോവാണ്. 1969 ൽ സോവിയറ്റ് യൂണിയനു കീഴിലുള്ള കസാഖ് പ്രവിശ്യയിലെ അൽമാ-അറ്റാ സർവകലാശാലയിലെ അധ്യാപകനായിരുന്ന ഗരാസിമെങ്കോ അയച്ചുകൊടുത്ത കോമാസ് സോള എന്ന വാൽനക്ഷത്രത്തിന്റെ ചിത്രം നിരീക്ഷക്കവെയാണ് ഷൂര്യമോവ് അതേ മേഖലയിലെ മറ്റൊരു വാൽക്ഷത്രത്തിന്റെ സാനിധ്യം മനസ്സിലാക്കുന്നത്. എതാണ്ട് ഒരു മാസത്തോളം നീണ്ട നിരീക്ഷണങ്ങൾക്കുശേഷം , 1969 ഒക്ടോബർ 22ന് അദ്ദേഹം സോളയ്ക്ക് 1.8 ഡിഗ്രി മാറി 67P എന്ന വാൽനക്ഷത്രത്തിന്റെ നിലനിൽപ്പ് സ്ഥിരീകരിച്ചു.

## ഭ്രമണചരിത്രം
വാൽനക്ഷത്രങ്ങൾക്ക്‌ വ്യാഴഗ്രത്തിനടുത്തുകൂടി ഭ്രമണം ചെയ്യുമ്പോൾ അതിന്റെ ഗുരുത്വാകർഷണശക്തികൊണ്ട് തനത് ഭ്രമണപഥത്തിൽ മാറ്റങ്ങൾ വരാറുണ്ട്. 1959 വരെ 67P യുടെ ഉപസൗരം ഏതാണ്ട് 2.7 AU (400,000,000 കി മീ) ആയിരുന്നു. 1959 ഫെബ്രുവരിയിൽ വ്യാഴത്തിനടുത്ത്കൂടി കടന്നുപോയപ്പോൾ അത് ഏകദേശം 1.3 AU ( 190,000,000 കി മീ) ആയി കുറഞ്ഞു. ഇന്ന് ഈ ഭ്രമണപഥത്തിലാണ് 67P ഭ്രമണം നടത്തുന്നത്.

## 2015ലെ ഉപസൗരം
ഷുര്യാമോവ്-ഗരാസിമെങ്കോ അടുത്ത തവണ അതിന്റെ ഉപസൗരത്തിലേക്ക് വരുന്നത് 2015 ആഗസ്റ്റ് 13നാണ്. 2014 ഡിസംബർ മുതൽ 2015 ആഗസ്റ്റ് വരെ ഇതിനുണ്ടാകുന്ന കോണിക ആദേശം സൂര്യനിൽ നിന്ന് എതാണ്ട് 45 ഡിഗ്രിയാണ്. 2015 ഫെബ്രുവരി 10 ന് 67P ഭൂമിക്ക് അവലംബമായി സൂര്യനന്റെ മറുപുറത്ത് വരുുകയും സൂര്യനിൽ നിന്നുള്ള ദൂരം 3.3 AU ആയി കുറയുകയും ചെയ്യും. ഈ സമയത്ത് ഭൂമിയിൽ നിൽക്കുന്ന ഒരാൾക്ക് 67Pയെ നിരീക്ഷിക്കാൻ പറ്റില്ല. പീന്നീട് മേയ് മാസത്തോടെ ഉത്തരാർദ്ധഗോളത്തിൽ മിഥുനം രാശിക്ക് സമീപമായി ഇത് ദൃശ്യമാകും.

## ഗാലറി

File:VLT Tracks Rosetta's Comet.jpg|2014 ആഗസ്റ്റ് 11 ന് യൂറോപ്യൻ ബഹിരാകാശ ഏജൻസിയുടെ വെരി ലാർജ് ടെലസ്കോപ്പ് എടുത്ത ചിത്രം
File:Comet_67P on 22 August 2014 NavCam.jpg|2014 ആഗസ്റ്റ് 22 ന് റോസെറ്റ എടുത്ത ചിത്രം
File:Comet 67P on 14 September 2014 NavCam mosaic.jpg|2014 സെപ്റ്റംബർ 14ന് റോസെറ്റ എടുത്ത ചിത്രം
File:Comet 67P Philae landing site 20141030 NavCam mosaic.jpg|2014 ഒക്ടോബർ 30ന് റോസെറ്റ എടുത്ത ചിത്രം


## അവലംബങ്ങൾ

## കൂടുതൽ വായനയ്ക്ക്
* 

## പുറമേയുള്ള കണ്ണികൾ

* 67P/Churyumov–Gerasimenko at Cometography.com
*  by the Instituto de Astrofísica de Canarias
* 67P pronunciation guide by the European Space Agency

വർഗ്ഗം:വാൽനക്ഷത്രങ്ങൾ
മോണിക്ക ലെവിൻസ്കി

ഒരു മുൻ വൈറ്റ്‌ഹൗസ്‌ ഇന്റേണും മുൻ അമേരിക്കൻ പ്രസിഡന്റ് ബിൽ ക്ലിന്റണുമായുള്ള 'അവിഹിത ബന്ധ'ത്തന്റെ പേരിൽ കുപ്രസിദ്ധി നേടിയ വ്യക്തിയുമാണ് **മോണിക്ക സാമില്ലെ ലെവിൻസ്കി ** (ജനനം 1973, ജൂലൈ 23). 
അവിഹിതബന്ധ ആരോപണങ്ങൾ ആദ്യമൊക്കെ നിഷേധിച്ച ക്ലിന്റൺ 1998 ഓഗസ്റ്റ് 18ന് ആരോപണം ശരിയെന്ന് സമ്മതിച്ചു. 1995ലും 96ലും ലെവിൻസ്കി വൈറ്റ് ഹൗസ് ഇന്റേൺ ആയി പ്രവർത്തിക്കുമ്പോഴാണ് ഇത് നടന്നത്. അവിഹിതബന്ധവും പിന്നീട് ക്ലിന്റണെ ജനപ്രതിനിധിസഭ ഇമ്പീച്ച് ചെയ്യുന്നത് വരെയെത്തിയ സംഭവങ്ങൾ പിന്നീട് ലെവിൻസ്കി സ്കാൻഡൽ എന്ന് അറിയപ്പെടുന്നു.

## കുട്ടിക്കാലവും വിദ്യാഭ്യാസവും
സാൻഫ്രാൻസിസ്കോ യിലെ ഒരു കുലീന കുടുംബത്തിൽ ജനിച്ച മോണിക്ക തന്റെ കുട്ടിക്കാലം ചിലവഴിച്ചത് ലോസ് ആൻജലസിലെ ബെവർലി ഹിൽസിലാണ്. നാസി ജർമനിയിൽ നിന്ന് രക്ഷപെട്ട് അമേരിക്കയിൽ അഭയം പ്രാപിച്ച ബെർനാഡ് ലെവിൻസ്കി എന്ന അർബുദരോഗവിദഗ്ദ്ധനായിരുന്നു മോണിക്കയുടെ പിതാവ്. അമ്മ മാർഷ്യ ല്യൂസ് എന്ന തൂലികാനാമത്തിൽ എഴുതിയിരുന്ന മാർഷ്യ കേ വിലൻസ്കിയും. മോണിക്കയുടെ അച്ഛനമ്മമാർ അവരുടെ ബാല്യത്തിൽ തന്നെ വേർപിരിഞ്ഞു. ഇത് മോണിക്കയുടെ ജീവിതത്തെ വളരെയധികം സ്വാധീനിച്ചു. അമ്മ പിന്നീട് അമേരിക്കൻ പ്രസിഡന്റ് ജിമ്മി കാർട്ടറിന്റെ കീഴിൽ വോയ്സ് ഓഫ് അമേരിക്കയ്ക്കയുടെ ഡയറക്ടർ ആയിരുന്ന പീറ്റർ സ്ട്രൗസിനെ വിവാഹം കഴിച്ചു.
ലോസ് ആൻജലസിലെ ബെവർലി ഹിൽസ് സ്കുളിലും ജോൺ തോമസ് സ്കൂളിലുമായിട്ടായിരുന്നു മോണിക്കയുടെ പ്രാഥമിക വിദ്യാഭ്യാസം. പിന്നീട് 1993 ൽ മോണിക്ക പോർട്ട്ലാന്റിലെ ഒരു സർവകലാശാലയിൽ നിന്ന് മനശാസ്ത്രത്തിൽ ബിരുദം നേടി. ബിരുദധാരണത്തിന് ശേഷം അവർ 1995 ൽ വൈറ്റ് ഹൗസിൽ ഇന്റേണായി.

## അവലംബം


വർഗ്ഗം:1973-ൽ ജനിച്ചവർ
വർഗ്ഗം:ജൂലൈ 23-ന് ജനിച്ചവർ
വർഗ്ഗം:അമേരിക്കൻ വനിതാ പ്രവർത്തകർ
ബെൽഡിംഗ്സ് യെല്ലോത്രോട്ട്

മെക്സിക്കോയിൽ കാണപ്പെടുന്ന ഒരിനം പാസെറൈൻ പക്ഷിയാണ് **ബെൽഡിംഗ്സ് യെല്ലോത്രോട്ട്**
## വിവരങ്ങൾ
* ശാസ്ത്ര നാമം : Geothlypis beldingi
* വലിപ്പം           : 13.5 - 14.5 സെന്റി.മീറ്റർ
* ഭാരം                 : 13.8-17.7 ഗ്രാം.
* ആകെ എണ്ണം : 1000-4000

## ആവാസം
ജലവുമായി വളരെയധികം ബന്ധപ്പെട്ടാണ് ഈ പക്ഷി ജീവിക്കുന്നത്. ജലാശയത്തിനു പതിനഞ്ച് മീറ്റർ ചുറ്റളവിൽ ഉള്ള ഇടങ്ങളിൽ ഇവ കൂട് നിർമ്മിക്കുന്നു. ഇവയെ ജലാശയങ്ങൾക്ക് 50 മീറ്ററിൽ അധികം ദൂരെ ആയി കാണുവാനും കഴിയില്ല. ചതുപ്പുകൾ പോലെയുള്ള പ്രദേശങ്ങളിൽ നിന്നുമുള്ള പ്രാണികൾ ആണ് ഇവയുടെ പ്രധാന ആഹാരം. 

ഇവയുടെ ആവാസ സ്ഥാനങ്ങളായ തണ്ണീർത്തടങ്ങൾ ഇന്ന് വളരെ അധികം ഭീഷണി നേരിടുന്നു. 

## അവലംബം

* Wildlife as Canon Sees It - National Geographic Magazine, November 2014 . Page 4
സാക്കോൺ

പക്ഷിനിരീക്ഷണവുമായി ബന്ധപ്പെട്ട് ഇന്ത്യയിൽ പ്രവർത്തിയ്ക്കുന്ന ഒരു സ്ഥാപനമാണ് **സാക്കോൺ**.(SACON- Salim Ali Center for Orniththology and Natural history-)സലിം അലി സെന്റർ ഫോർ ഓർണിതോളജി ആൻഡ്  നാച്ചുറൽ ഹിസ്റ്ററി എന്നതിന്റെ ചുരുക്കപ്പേരാണ് സാക്കോൺ.
1990 ജൂൺ അഞ്ചിനു  പ്രവർത്തനം തുടങ്ങിയ ഈ സ്ഥാപനം 2000 ഫെബ്രുവരി 11 നു രാജ്യത്തിനു സമർപ്പിയ്ക്കപ്പെട്ടു.
തമിഴ്നാട്ടിലെ കോയമ്പത്തൂരിനടുത്ത ആനക്കട്ടിയിലാണ് ഇതിന്റെ ആസ്ഥാനം. പക്ഷിനിരീക്ഷകർക്കുവേണ്ടി പരിശീലനക്കളരികളും ശിൽപ്പശാലകളും ചർച്ചാക്ലാസ്സുകളും ഈ സ്ഥാപനം നടത്തിവരുന്നു.

## അവലംബം

വർഗ്ഗം:സ്ഥാപനങ്ങൾ
വിജയാന്ത (ടാങ്ക്)

ഇന്ത്യൻ കരസേനയുടെ ഭാഗമായിരുന്ന ഒരു ടാങ്ക് ആണ് വിജയാന്ത.
ബ്രിട്ടനിലെ വിക്കേഴ്സ് ആംസ്ട്രോങ് കമ്പനിയുടെ മാർക്ക് 1 എന്ന മോഡൽ ഇന്ത്യയിൽ ലൈസൻസോടെ നിർമ്മിക്കുകയായിരുന്നു .
ഇന്ത്യയിൽ നിർമിച്ച ആദ്യത്തെ ടാങ്കുമാണ് വിജയാന്ത.
ടാങ്കിന്റെ ആദ്യരൂപം 1963 ൽ തയ്യാറായി.
രണ്ടു വർഷം കഴിഞ്ഞ് 1965 ൽ യുദ്ധസേവനത്തിനു പ്രവേശിച്ചു.
ആദ്യത്തെ 90 വാഹനങ്ങൾ വിക്കേഴ്സും  തുടർന്നുള്ളവ ഇന്ത്യയിലും നിർമിച്ചു.
ഈയാവശ്യത്തിനായി തമിഴ് നാട്ടിലെ ചെന്നൈക്കടുത്തുള്ള ആവടിയിൽ ടാങ്ക് ഫാക്ടറി സ്ഥാപിച്ചു.
'ഹെവി വെഹിക്കിൾ ഫാക്ടറി ,ആവടി 'എന്നാണ് ഇന്ന് ഈ സ്ഥാപനം അറിയപ്പെടുന്നത്.
1983 വരെ നിർമ്മാണം തുടർന്നു.
2200 ഓളം ടാങ്കുകൾ നിർമ്മിക്കപ്പെട്ടു.(മറ്റ് ചില കണക്കുകൾ പ്രകാരം 1600 നും 1800 നും ഇടക്ക്)
എൺപതുകളിൽ സേന  ഇവയെ പിൻവലിച്ച് ടി 72 ടാങ്കുകൾ ഉപയോഗിക്കുവാൻ തുടങ്ങി. 
കുറെ വാഹനങ്ങൾ.സ്വയം ചാലിത പീരങ്കികൾ ആയുംകവചിത വീണ്ടെടുപ്പ് വാഹനങ്ങൾ(ARV) ആയും രൂപാന്തരപ്പെടുത്തി.

വർഗ്ഗം:യുദ്ധടാങ്കുകൾ
മാലതി ജി. മേനോൻ

തിരുവാതിരക്കളി കലാകാരിയും അധ്യാപികയുമാണ് **മാലതി ജി. മേനോൻ**(മരണം" 6 ഏപ്രിൽ 2020). കേരള നാടൻകലാ അക്കാദമി ഫെല്ലലോഷിപ്പ് ലഭിച്ചിട്ടുണ്ട്.  പിന്നൽ തിരുവാതിരയ്ക്ക് 2012-ൽ ലിംക വേൾഡ് റെക്കോഡ് ലഭിച്ച ഇവർ എറണാകുളത്ത് 3026 സ്ത്രീകളെ പങ്കെടുപ്പിച്ചു നടത്തിയ തിരുവാതിരക്കളി ശ്രദ്ധേയമായിരുന്നു.

## ജീവിതരേഖ
എറണാകുളം കുമ്പളത്തെ ശ്രീവിലാസത്തിൽ ദാമോദരൻപിള്ളയുടെയും കാർത്യായനി അമ്മയുടെയും മകളാണ്. 1993-ൽ പനമ്പള്ളിനഗർ ഗവൺമെന്റ്‌ ഹൈസ്‌കൂളിൽനിന്ന്‌ അധ്യാപികയായി വിരമിച്ചു. എറണാകുളത്ത് 'പാർവണേന്ദു സ്‌കൂൾ ഓഫ് തിരുവാതിര' എന്ന പേരിൽ ഒരു തിരുവാതിരസ്‌കൂൾ നടത്തിയിരുന്നു.  ഇടയ്ക്ക, കഥകളി, ചെണ്ട എന്നിവയിലും പ്രകടനങ്ങൾ നടത്തി.  പതിനഞ്ചോളം സിനിമകളിലും അഞ്ച് ലഘു ചിത്രങ്ങളിലും പരസ്യ ചിത്രങ്ങളിലും വേഷമിട്ടു. ഡാകിനി എന്ന സിനിമയിൽ മുഖ്യകഥാപാത്രമായ ഡാകിനിയെ അവതരിപ്പിച്ചതും മാലതി ജി മേനോൻ ആണ്. പ്രസിദ്ധ ക്യാൻസർ രോഗ ചികിൽസകൻ ഡോ. പി.വി. ഗംഗാധരനെ സംബന്ധിച്ചു തയ്യാറാക്കിയ ഡോക്യുമെന്ററിയിൽ അദ്ദേഹത്തിന്റെ അമ്മയായി അഭിനയിച്ചു.

## പിന്നൽ തിരുവാതിര
തിരുവാതിരയിൽ മാലതി ആവിഷ്‌കരിച്ച പുതിയ സമ്പ്രദായമാണിത്. വേദിക്ക്‌ മുകളിൽനിന്നും താഴേക്ക്‌ ആളെണ്ണം കയർ തൂക്കിയിടും. ഓരോരുത്തരും ഓരോ കയർ പിടിച്ചാണ്‌ തിരുവാതിരകളി. കളിയുടെ മധ്യഭാഗത്തെത്തുമ്പോഴേക്കും കയറുകൾ കൃത്യമായും ഭംഗിയായും പിരിച്ചുവച്ചിട്ടുണ്ടാവും. അടുത്തഘട്ടത്തിൽ കളി തുടർന്ന്‌ പിരിച്ചുവച്ച കയറുകളെ പൂർവ്വസ്ഥിതിയിലേക്കെത്തിക്കും. 
## പുരസ്കാരങ്ങൾ
*ലിംക വേൾഡ് റെക്കോഡ് 
*ഫോക്‌ലോർ അക്കാദമി അവാർഡ്‌
*കേരള നാടൻകലാ അക്കാദമി ഫെല്ലോഷിപ്പ് 
*കേരള സംഗീത നാടക അക്കാദമി പുരസ്‌കാരം

## അവലംബം

## പുറം കണ്ണികൾ
*പാർവണേന്ദുമുഖീ,മാലതീ - ഷെറിങ്‌ പവിത്രൻ 
*തിരുവാതിരേ, നിന്റെ യൗവനത്തിന്റെ പേരോ മാലതി?!

വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ഏപ്രിൽ 6-ന് മരിച്ചവർ
വർഗ്ഗം:നർത്തകർ